title: জলবিদ্যুৎ

text:
২০০৯ সালের সর্বোচ্চ জলবিদ্যুৎ উৎপাদনকারী ১০টি দেশঃ
দক্ষিণ এশিয়ার দেশ বাংলাদেশে ১৯০৬ সালে সর্বপ্রথম জলবিদ্যুৎ কেন্দ্র স্থাপনের জন্য সম্ভাব্যতা যাচাই করা হয়। এদেশের একমাত্র পানি বিদ্যুৎ কেন্দ্র কাপ্তাইয়ে অবস্থিত। কর্ণফুলী নদীর উপর বাঁধ দিয়ে রাঙামাটি জেলার কাপ্তাই উপজেলায় "কাপ্তাই বাঁধ" তৈরি করা হয়। ১৯৬২ খ্রিষ্টাব্দে ৪৬ মেগাওয়াট করে দুটি ইউনিট নিয়ে কেন্দ্রটির যাত্রা শুরু হয়। পরবর্তীকালে ৫০ মেগাওয়াট করে আরো তিনটি ইউনিট স্থাপন করা হয়। এর মধ্যে তিন নম্বর ইউনিটটি ১৯৮২, এবং ৪ ও ৫ নম্বর ইউনিট চালু হয় ১৯৮৭ খ্রিষ্টাব্দে। এর মধ্যে প্রথম তিনটি বসে যুক্তরাষ্ট্রের প্রযুক্তিতে। পরের দুটি স্থাপন করে জাপানের টোকিও ইলেক্ট্রিক পাওয়ার সার্ভিসেস কোম্পানি (টেপ্সকো)। এ দুটি স্থাপনের সময়ই আরো দুটি ইউনিট স্থাপনের জন্য আনুষঙ্গিক সুবিধা রেখে দেয়া হয়। জাপানী এই প্রতিষ্ঠানটিই ১৯৯৮ খ্রিষ্টাব্দে সেখানে আরো বিদ্যুৎ উৎপাদন করা সম্ভব কিনা সে বিষয়ে একটি সম্ভাব্যতা যাচাই করে। এ সংক্রান্ত প্রতিবেদনে তারা জানায়, বর্তমান অবকাঠামো এবং এই পানি দিয়েই কাপ্তাই হ্রদে ৫০ মেগাওয়াট ক্ষমতাসম্পন্ন আরো দুটি ইউনিট বসানো সম্ভব। তাতে কাপ্তাইয়ে বিদ্যুৎ উৎপাদন খরচ আরো কমে আসবে। বর্তমানে গড়ে প্রতি ইউনিট বিদ্যুৎ উৎপাদনে ব্যয় হয় বিশ পয়সা।


title: হানাফি

text: হানাফি (আরবি: الحنفي) হল সুন্নি সম্প্রদায়ের মধ্যে একটি মাযহাব। এই মাযহাব অবলম্বী মানুষেরা ইমাম আবু হানিফার অনুসারী। ইমাম আবু হানিফার দুই ভক্ত আবু ইউসুফ ও মুহাম্মাদ আল সায়বানীর অধীনে এই মতবাদ ছড়িয়ে পড়ে। বহু মুসলিম দেশে এই মাযহাব প্রচলিত। ইমাম আবু হানিফার বাস ছিল বাগদাদ শহরে। সৌদি আরবের উত্তরে যে সব দেশে স্থলপথে ইসলাম প্রবেশ করেছিল সে সব দেশে এই মাযহাব প্রচলিত।


title: হানাফি

text:
সুদান, মিশর, জর্দান, সিরিয়া, ইরাক, তুরস্ক, পাকিস্তান, আফগানিস্তান, ভারত, বাংলাদেশ, উজবেকিস্তান , আলবেনিয়া,
বসনিয়া ও হার্জেগোভিনা, কাজাখস্তান, তাজিকিস্তান, কিরগিজিস্তান এবং তুর্কমেনিস্তানে এই মাযহাবের অনুসারী মানুষ আছেন।কেউ কেউ দাবি করে, প্রচলিত হানাফি মাযহাবের সাথে ইমাম আবু হানীফার কোনো সম্পর্ক নাই। মাযহাবের মতগুলো ইমামের পরে তৈরি করা হয়েছে।


title: হানবালি

text: হাম্বলি বা হানবলি (আরবি: حنبلى) হল প্রসিদ্ধ চার সুন্নি ইসলাম সম্প্রদায়ভুক্ত একটি মাযহাব। এই মাযহাবের নামকরণ আহমদ ইবনে হাম্বল নামে এবং এর বিস্তার তার সঙ্গী ও ছাত্রদের দ্বারা হয়েছে।এ


title: হানবালি

text: এ মাযহাবের একটি প্রসিদ্ধ বই হলো, "আল মুগনি", যা ইমাম ইবনে কুদামাহ্ আল মাকদিসী(রহিমাহিল্লাহ্) লিখেছেন।এতে অন্য মাযহাবের(ফিকহের) মাস'আলাসমূহ লিপিবদ্ধ থাকায় একে ""তুলনামূলক ফিকহের (আল ফিকহ্ আল-মুকারান)" " এর অন্তর্ভূক্ত বই বলা হয়।


title: হানবালি

text: এ ফিকহের আরও বই রয়েছে, তন্মধ্যে কয়েকটি হলো, "উমদাতুল ফিকহ্", "মুখতাসার আল-খিরাকী", "যাদুল মুসতাকনি" ইত্যাদি।


title: হানবালি

text: হাম্বলি মাযহাবের কয়েকজন প্রসিদ্ধ আলেম হলেন---


title: হানবালি

text: ১. ইমাম আহমদ ইবনে হাম্বল(রহিমাহুল্লাহ্);


title: হানবালি

text: ২. ইমাম আবু দাউদ(রহিমাহুল্লাহ্);


title: হানবালি

text: ৩. ইমাম তিরমিযী(রহিমাহুল্লাহ্);


title: হানবালি

text: ৪. আবুল ক্বাসিম খিরাকী(রহিমাহুল্লাহ্);


title: হানবালি

text: ৫. ইমাম ইবনুল জাওযী(রহিমাহুল্লাহ্);


title: হানবালি

text: ৬. ইমাম ইবনে কুদামাহ্ আল-মাকদিসী(রহিমাহুল্লাহ্);


title: হানবালি

text: ৭. ইমাম তাকিউদ্দীন ইবনে তাইমিয়্যাহ (রহিমাহুল্লাহ্);


title: হানবালি

text: ৮. ইমাম ইবনুল ক্বাইয়্যিম জাওযীয়্যাহ্(রহিমাহুল্লাহ্);


title: হানবালি

text: ৯. ইমাম ইবনে রজব হাম্বলী(রহিমাহুল্লাহ্) ;


title: হানবালি

text: ১০. শরফুদ্দীন আল হিজাওয়ী(রহিমাহুল্লাহ্);


title: হানবালি

text: ১১.ইমাম মুহাম্মদ ইবনে আবদুল ওয়হাব (রহিমাহুল্লাহ্);


title: হানবালি

text: ১২. ইব্রাহিম আলুশ শাইখ(রহিমাহুল্লাহ্);


title: হানবালি

text: ১৩. শাইখ ইবনে বায (রহিমাহুল্লাহ্);


title: হানবালি

text: ১৪. শাইখ ইবনে জিবরীন (রহিমাহুল্লাহ্);


title: হানবালি

text: ১৫. শাইখ সালেহ আল-ফাওজান(হাফিযাহুল্লাহ্)


title: হানবালি

text: প্রমুখ।


title: হানবালি

text: এই মাযহাবের বিস্তার প্রধানত সৌদি আরবে সীমাবদ্ধ।তবে সিরিয়া, জর্দান এবং এর আশেপাশেও এ মাযহাব প্রসিদ্ধ।উপমহাদেশে কিছু সংখ্যক হাম্বলি রয়েছে ।


title: ইবাদী

text: ইবাদী হল ইসলাম ধর্মাবলম্বীএক মাযহাব। এই মাযহাব সুন্নি বা শিয়া পন্থার অন্তর্ভুক্ত নয়। এই মাযহাবের আবির্ভাব ইবাদী আন্দোলন থেকে। এই আন্দোলন মুহাম্মাদের(সঃ) প্রয়াণের ২০ বছর পর শুরু হয় বলা হয়ে থাকে। আব্দুল্লাহ ইবন ইবাদ আল-তামিমি এই মতবাদের প্রতিষ্ঠাতা মনে করা হয়। কিন্তু এই মাযহাববাদীরা দাবী করেন এর প্রতিষ্টাতা জাবির ইবন জাইদ আল-আযদি। খারাজীদের প্রভাব এই মতবাদের উপর আছে বলে মনে করা হয়। ইবাদীর অনুসারীরা নিজেদেরকে "মুসলমান" বা "সরলতার লোক" বলে উল্লেখ করেন।


title: ইবাদী

text: এ মতবাদের অনুসারীরা ওমানে সংখ্যাগরিষ্ঠ। ওমানের রাষ্ট্রধর্ম ইসলামের অফিসিয়াল সংস্করণ হলো ইবাদিজম। ওমান ছাড়া পূর্ব আফ্রিকা, আলজেরিয়ার মজ্ব উপত্যকা, লিবিয়ার নাফুস পাহাড় এবং তিউনিসিয়াতে জেরবা দ্বীপে এ মতাবলম্বী মানুষ বাস করে।


title: ইবাদী

text: খারেজি মতবাদের সাথে এর মিল রয়েছে বলে সুন্নিরা ইবাদিদের খারেজি বলে।


title: ইবাদী

text: জাবের ইবনে আব্দুল্লাহ হতে বর্ণীত ,এক লোক রাসুল মুহাম্মদ (সঃ) এর কাছে জেরানা নামক স্থানে দেখা করেন। জেরানা নামক স্থানটি হল সেই জায়গা যেখানে রাসুল মুহাম্মদ (সঃ) হুনায়নের যুদ্ধে প্রাপ্ত গনিমতের মাল বণ্টন করছিলেন ।সাহাবী বেলাল (রঃ) এর কাপড়ের উপর রুপার টুকরা গুলো রাখা ছিল। নবীজি সেইখান থেকে মুষ্টি বদ্ধ ভাবে মানুষকে দান করছিলেন। তখন উপস্থিত ঐ লোক বললঃ- “হে মুহাম্মদ আপনি আল্লাহ্‌কে ভয় করুন ও ইনসাফ করুন”


title: ইবাদী

text: রাসুল মুহাম্মদ (সঃ) বলেনঃ ধ্বংস তোমার জন্য ।আমি যদি ইনসাফ না করি তবে কে ইনসাফ করবে? আল্লাহর শপথ! তোমরা আমার পর এমন কোন ব্যক্তি পাবে না যে আমার চেয়ে অধিক ন্যায় পরায়ণ হবে।সাথে সাথে ওমর (রঃ) (মতান্তরে খালিদ বিন ওয়ালিদ ) বলেন হে রাসুল আপনি অনুমতি দিন আমি এই মুনাফিককে হত্যা করি। রাসুল মুহাম্মদ (সঃ) বলেনঃ না, আমি আল্লাহ্‌র কাছে আশ্রয় চাই । যদি এমন কর তবে মানুষ বলবে আমি আমার সাহাবীদের হত্যা করি ।ঐ লোক চলে যাওয়ার পর ,তিনি আরও বলেন, এই লোকটা ও তার কিছু সঙ্গী থাকবে যারা কোরআন পড়বে কিন্তু কোরআন তাদের কণ্ঠনালী অতিক্রম করবে না। তারা ইসলাম থেকে এমন ভাবে বের হয়ে যাবে, যেমন তীর ধনুক থেকে বের হয়ে যায়।[মুসলিম শরীফ][নাসায়ী শরীফ পৃষ্ঠা ৩০৮]


title: ইবাদী

text: এই লোকের বংশধর ও অনুসারীরাই হচ্ছে খারেজি।এরা কেমন হবে কি করবে রাসুল (সাঃ) এ সম্পর্কে বিস্তারিত বলে যান।


title: মুসলিম বিশ্ব

text: যেসব দেশে মুসলিমরা বাস করেন তাদের একত্রে মুসলিম বিশ্ব বলে। মুসলিমদের সমগ্র মনন, অবস্থান ও অস্তিত্ব জনিত পরিস্থিতিকে মুসলিম জাহান বলা হয়।


title: মুসলিম বিশ্ব

text: ২০১৭ সালে, বিশ্বের জনসংখ্যার ১.৮ বিলিয়নের বেশি বা প্রায় ২৪.১% মুসলমান ছিল। এর মধ্যে, এশিয়া-প্রশান্ত মহাসাগরীয় অঞ্চলে প্রায় ৬২%, মধ্যপ্রাচ্য-উত্তর আফ্রিকায় %, সাব-সাহারান আফ্রিকায় ১৫%, ইউরোপে প্রায় ৩% এবং আমেরিকায় ০.৩%।


title: মুসলিম বিশ্ব

text: ইসলাম ধর্মের প্রচার শুরু হয় ৬১২ সালে। ৬২২সালে মদীনায় প্রথম মুসলিম অধ্যুশিত রাজ্য তৈরি হয়। ৬৩২ সালের মধ্যে মুহাম্মাদ(সঃ) আরবের অধিকাংশ অধিকারে আনেন।এরপর রশিদীয় খিলাফত প্রতিষ্ঠা হয়। এই সময় অন্তর্দ্বন্দ্ব দেখা যায়। এরপ্র উমাইয়া বংশের শাসন শুরু হয়। তার পর আব্বাসীয় বংশ আসে। এরমধ্যে ইসলাম স্পেন থেকে চীন সীমান্ত অব্ধি ছড়িয়ে যায়। এরপর আফগান শাসকরা ভারত আক্রমণ করেন ও পরে উপমহাদেশেও মুসলিম রাষ্ট্র প্রতিষ্ঠিত হয়। এরপর তুর্কিশক্তির উত্থান হয়। ক্রুসেড বা ধর্মযুদ্ধ বাধে। স্পেনে পুনরায় খ্রিষ্টীয় শাসন হয়। এরমধ্যে উসমানীয় তুর্কিদের হাতে পুর্ব রোমান সাম্রাজ্যের পতন হয়। তারপর বেশিরভাগ মুসলিম রাষ্ট্রই সাম্রাজ্যবাদের কবলে পড়ে।


title: মুসলিম বিশ্ব

text: মুসলিম অধ্যষিত দেশগুলির এক তালিকা দেওয়া হল।


title: ইসলামি রাষ্ট্র

text: ইসলামি রাষ্ট্র ( "") হল একপ্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামি সরকার প্রতিষ্ঠিত হয়েছে।


title: ইসলামি রাষ্ট্র

text: পরিভাষা হিসেবে ইসলামি রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামি রাষ্ট্রের ধারণা সাইয়েদ আবুল আ'লা মওদুদী, রুহুল্লাহ্ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামি রাষ্ট্রের আইনি উৎস ইসলামি আইনে প্রোথিত। ইসলামি রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে।


title: ইসলামি রাষ্ট্র

text: বর্তমানে অনেক মুসলিম রাষ্ট্র তাদের আইন ব্যবস্থায় ইসলামি আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত।


title: রুবিয়াস হ্যাগ্রিড

text: রুবিয়াস হ্যাগ্রিড (ইংরেজি: Rubeus Hagrid) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।


title: রুবিয়াস হ্যাগ্রিড

text: রাউলিং এর মতে, হ্যাগ্রিড নামটি এসেছে 'হ্যগ্রিডেন' শব্দটি থেকে। যার অর্থ ভয়ঙ্কর রাত।


title: রুবিয়াস হ্যাগ্রিড

text: রাউলিং এর মতে, সিরিজের যেসব চরিত্র তিনি একেবারে প্রথম দিনে সৃষ্টি করেছিলেন, হ্যাগ্রিড তাদের মধ্যে অন্যতম। রোজমারি গোরিং তার নিবন্ধ "হ্যারি'স ফেইম" এ লিখেছেন, রাউলিং এর কাজে ফরেস্ট অফ ডিনের একটি প্রভাব রয়েছে। গোরিং এর মতে, হ্যাগ্রিডই একমাত্র চরিত্র যাকে সরাসরি ফরেস্ট অফ ডিন থেকে উদ্ভূত বলে মনে হয়। তিনি মনে করেন যে, হ্যাগ্রিডকে "হেলস এঞ্জেলস" এর ওয়েলশ অধ্যায় অবলম্বনে গড়ে তোলা হয়েছে।


title: রুবিয়াস হ্যাগ্রিড

text: হ্যাগ্রিড চরিত্রটি এবং তার সাথে হ্যারি, রন উইজলি ও হারমায়োনি গ্রেঞ্জার এর আলোচনা এই সিরিজের একটি লক্ষ্যনীয় বিশেষ দিক হিসেবে চিহ্নিত হয়েছে। হ্যারি, রন ও হারমায়োনি হ্যাগ্রিডের সাথে কথা বলার মাধ্যমেই ডাম্বলডোর ও হগওয়ার্টস সম্পর্কে অনেক অজানা বিষয় জানতে পারে। কারণ হ্যাগ্রিডের অসতর্ক মুহূর্তে গুরুত্বপূর্ণ তথ্য প্রকাশ করে দেওয়ার অভ্যাস রয়েছে। যেহেতু, হ্যাগ্রিডই হ্যারিকে জাদুর জগতের সাথে পরিচয় করিয়ে দিয়েছিল, তাই পুরো সিরিজেই সে হ্যারির অন্যতম ঘনিষ্ঠ বন্ধু হিসেবে ভূমিকা পালন করে। হ্যাগ্রিড হ্যারির প্রতি অত্যন্ত যত্নবান ও রক্ষণশীল। হ্যারিও হ্যাগ্রিডকে তার জীবনের সবচেয়ে গুরুত্বপূর্ণ মানুষদের একজন বলে মনে করে। রাউলিং একটি সাক্ষাৎকারে বলেন যে, শেষ বইয়ে যে দৃশ্যে হ্যাগ্রিড হ্যারির মৃতদেহ বহন করে আনে, সেটি অত্যন্ত তাৎপর্যপূর্ণ, "হ্যাগ্রিড হ্যারিকে ডার্সলিদের কাছ থেকে নিয়ে আসে। সে তাকে জাদুর জগতে প্রবেশ করায়... সে আসলে অভিভাবকের মতই... তাই আমি চেয়েছিলাম হ্যাগ্রিডই হ্যারিকে নিষিদ্ধ বন থেকে নিয়ে আসবে।" হ্যাগ্রিডের মতে, জাদুকরদের মধ্যে রক্তের বিশুদ্ধতা নিয়ে বিভাজন থাকা অনুচিত ও অগ্রহণযোগ্য।


title: রুবিয়াস হ্যাগ্রিড

text: রাউলিং একটি সাক্ষাৎকারে প্রকাশ করেছেন যে, হ্যাগ্রিড গ্রিফিন্ডর হাউজের ছাত্র ছিল। হ্যাগ্রিড নিজের কাছে একটি এক্রোমেন্টুলা বা দানব মাকড়শা রাখার অপরাধে হগওয়ার্টস থেকে বহিষ্কৃত হয়। কারণ, সবাই ধারণা করেছিল যে, হ্যাগ্রিডের মাকড়শাটিই চেম্বার অফ সিক্রেটসের স্লিদারিনের দানব। হ্যাগ্রিড বহিষ্কৃত হওয়ার পর, অ্যালবাস ডাম্বলডোর এর অনুরোধে তৎকালীন হেডমাস্টার আরমান্ডো ডিপেট হ্যাগ্রিডকে গেমকিপার হিসেবে হগওয়ার্টসে রেখে দেন। হ্যারি যখন হগওয়ার্টসে আসে, তখনও হ্যাগ্রিড এই দায়িত্বে নিযুক্ত ছিল। এর পাশাপাশি সে হগওয়ার্টসের চাবি ও ভূমির রক্ষক হিসেবেও নিয়োজিত ছিল। রাউলিং এর মতে, "এর মানে হল, সে তোমাকে হগওয়ার্টসে যাওয়া আসার অনুমতি দিতে পারে।" প্রথম বর্ষের নতুন ছাত্রছাত্রীদের নৌকার মাধ্যমে লেক পাড়ি দিয়ে হগওয়ার্টসে আনার দায়িত্বও হ্যাগ্রিড পালন করে।


title: রুবিয়াস হ্যাগ্রিড

text: স্কটিশ অভিনেতা রোবি কলট্রেন হ্যারি পটার সিরিজের প্রত্যেকটি চলচ্চিত্রে হ্যাগ্রিডের ভূমিকায় অভিনয় করেছেন। "চেম্বার অফ সিক্রেটসে" একটি ফ্ল্যাশব্যাক দৃশ্যে মার্টিন বেফিল্ড অল্পবয়স্ক হ্যাগ্রিডের ভূমিকায় আবির্ভূত হয়েছে।


title: ড্রেকো ম্যালফয়

text: ড্রেকো ম্যালফয় (ইংরেজি: Draco Malfoy) জে. কে. রাউলিং রচিত "হ্যারি পটার" সিরিজের একটি কাল্পনিক চরিত্র তথা অন্যতম খলনায়ক। সে হ্যারি পটারের একই বর্ষের সহপাঠী এবং স্লিদারিন হাউসের ছাত্র। সে তার হাউসের সর্বাপেক্ষা আলোচিত কিশোর চরিত্র। ভিনসেন্ট ক্র্যাব ও গ্রেগরি গোয়েল নামে দুই বোকা সহপাঠী তার ছায়াসঙ্গী। এই দুই জন দেহরক্ষীর মতো তার সঙ্গে ঘোরে। ড্রেকোর চরিত্রটি আঁকা হয়েছে এক কাপুরুষ উৎপীড়কের মতো করে। সে অশালীন ভাষায় তার বিরোধীদের মানসিক আঘাত করে থাকে। তবে জাদুক্ষমতা ব্যবহারে তার কিছু বিশিষ্টতাও রয়েছে। "হ্যারি পটার অ্যান্ড দ্য হাফ-ব্লাড প্রিন্স" উপন্যাসে ড্রেকো ম্যালফয়ই প্রধান খলচরিত্র।


title: ড্রেকো ম্যালফয়

text: ড্রেকো ম্যালফয় চরিত্রটি নায়ক হ্যারি পটারের বিপরীতধর্মী চরিত্র। বিদ্যালয় জীবনে রাউলিং নিজে সহপাঠীদের যে উৎপীড়নের শিকার হয়েছিলেন, তা থেকেই তিনি এই চরিত্রের প্রাথমিক উপাদান সংগ্রহ করেন। ডায়াগন এলিতে ম্যাডাম ম্যালকিনের দোকানে প্রথম সাক্ষাতেই হ্যারি ড্রেকোর ঔদ্ধত্বপূর্ণ রক্ষণশীলতার পরিচয় পায়। রাউলিং ম্যালফয় পরিবারের চরিত্রগুলিকে ব্যবহার করেছেন এক বিশেষ প্রকার রক্ষণশীলতার নিদর্শন হিসেবে। এই রক্ষণশীল ধারণায় উত্তরাধিকারসূত্রে জাদুকরদের রক্তের বিশুদ্ধতাই ছিল সামাজিক প্রতিপত্তির মূল মাপকাঠি। পারিবারিক বিশ্বাসে বিশ্বাসী ড্রেকোও মনে করত, "মাডব্লাড"ঙ্গর্থাৎ মাগল বংশজাত জাদুকর ও জাদুকরীদের জাদুশিক্ষার অধিকার পাওয়া উচিত নয়। জাদুকরদের দুনিয়াকে হ্যারি প্রথমে ভেবেছিল "জাদুময় বিস্ময়ভুবন"। কিন্তু ড্রেকোর সঙ্গে সাক্ষাতের পর তার সে ধারণা ঘুচে যায়। রাউলিং বলেছেন, "হ্যারি দেখতে পায় জাদুবিশ্বে ক্ষমতাসীন অনেক ব্যক্তিই আমাদের জগতের মতোই দুর্নীতিপরায়ণ ও দুষ্ট।"


title: ড্রেকো ম্যালফয়

text:
"ফিলোসফার্স স্টোন" উপন্যাসের প্রথম খসড়ায় ড্রেকো ম্যালফয়ের নাম রাখা হয়েছিল "ড্রেকো স্পানজেন" ("Draco Spungen")। রাউলিং-এর প্রি-ক্যানন ক্লাস তালিকায় "স্পানজেন" নামটি ছিল। কিন্তু পরে তিনি নামটি কেটে লেখেন "স্প্রিংকস"। তালিকা সম্পূর্ণ হওয়ার পর "ম্যালফয়" কথাটি যুক্ত করা হয়। ফিলিপ নেলের মতে, "ম্যালফয়" কথাটি ব্যুৎপত্তিগতভাবে ফরাসি শব্দবন্ধ "ম্যাল ফই" ("mal foi") কথাটি থেকে এসেছে; যার অর্থ "খারাপ বিশ্বাস"।
২০০২ সালে প্রকাশিত একটি নিবন্ধে নিলসেন ও নিলসেন এই মত প্রকাশ করেন যে, "ড্রেকো" শব্দটি "ড্রেকোনিয়ন" ("draconian") শব্দটির অনুষঙ্গে এসেছে; এবং তার পদবির প্রথম অংশ "ম্যাল" আসলে একটি ফরাসি অনুসর্গ যার অর্থ "মন্দ"।


title: ড্রেকো ম্যালফয়

text: ব্রিটিশ অভিনেতা টম ফেল্টন সিরিজের প্রত্যেকটি চলচ্চিত্রে ড্রেকোর ভূমিকায় অভিনয় করেছে। শেষ চলচ্চিত্র "ডেথলি হ্যালোসে"ও সে ড্রেকোর চরিত্রে অভিনয় করবে বলে নিশ্চিত করা হয়েছে। চলচ্চিত্র ছাড়াও "অর্ডার অফ দ্য ফিনিক্স" ও "হাফ-ব্লাড প্রিন্স" ভিডিও গেমেও ফেল্টন ড্রেকোর কন্ঠ দিয়েছে।


title: ড্রেকো ম্যালফয়

text: রয়্যাল অ্যালবার্ট হলে একটি সাক্ষাৎকারে রাউলিং বলেন যে, ছেলেরা হ্যারি বদলে ড্রেকোর মতো পোষাক পরতে বেশি পছন্দ করে এবং লোকেরা ড্রেকোকে "একটু বেশিই পছন্দ করে", যা তাঁর কাছে "খানিকটা উদ্বেগজনক"। একই সাক্ষাৎকারে স্টিফেন ফ্রাই বলেন যে, যে মুহুর্তে হ্যারি ড্রেকোর সঙ্গে পরিচিত হয়, সেই মুহূর্ত সে বুঝতে পারে, জাদুদুনিয়াতেও জাতিবিদ্বেষ রয়েছে। আর রয়েছে দুষ্ট ও দুর্নীতিপরায়ণ লোকেরা। ফ্রাই আরো বলেছেন যে ম্যালফয়, ক্র্যাব আর গোয়েল চিরকালই বদমাশ প্রকৃতির। তবে তার সঙ্গীদের তুলনায় ম্যালফয় অনেক বেশি কেতাদুরস্ত।


title: ডাম্বলডোর’স আর্মি

text: ডাম্বলডোর’স আর্মি (ইংরেজি: Dumbledore's Army) (সংক্ষেপে ডি. এ. বা D.A.) বা ডাম্বলডোরের আর্মি ব্রিটিশ লেখিকা জে. কে. রাউলিং রচিত "হ্যারি পটার" সিরিজের একটি ছাত্র সংগঠন। সিরিজের তিন প্রধান চরিত্র হ্যারি পটার, রন উইজলি ও হারমায়োনি গ্রেঞ্জার এই সংগঠনের প্রতিষ্ঠাতা। হগওয়ার্টের হাই ইনকুইজিটর (প্রধান পরিদর্শক) ডলোরেস আমব্রিজের কুশাসনের বিরুদ্ধে এবং ডিফেন্স এগেনস্ট দ্য ডার্ক আর্টস বিষয়ে ব্যবহারিক জ্ঞান অর্জনের লক্ষ্যে এই সংগঠন স্থাপিত হয়।


title: ডাম্বলডোর’স আর্মি

text: "হ্যারি পটার অ্যান্ড দ্য অর্ডার অফ দ্য ফিনিক্সে" কালো জাদুর বিরুদ্ধে প্রতিরক্ষা বিষয়ের নতুন শিক্ষক ডলোরেস আমব্রিজ ছাত্রছাত্রীদের ব্যবহারিক শিক্ষা দেওয়ার পরিবর্তে শুধুমাত্র তত্ত্বীয় শিক্ষা দিতে থাকেন। কারণ জাদুমন্ত্রী কর্নেলিয়াস ফাজ অযাচিতভাবে ভয় পেয়েছিলেন যে অ্যালবাস ডাম্বলডোর তাকে পরাজিত করতে ছাত্রছাত্রীদের নিয়ে একটি সৈন্যদল গঠন করছেন। কিন্তু এই নতুন শিক্ষা পদ্ধতি বেশিরভাগ ছাত্রছাত্রীর কাছে গ্রহণযোগ্যতা হারায়। বিশেষত হ্যারির সমমনা পঞ্চম বর্ষের ছাত্রছাত্রী যারা সেই বছর আউল পরিক্ষার্থী তারা এই নতুন পদ্ধতিকে গ্রহণ করতে পারে নি। হ্যারিও বিশ্বাস করে যে ব্যবহারিক শিক্ষার অভিজ্ঞতার অভাবে তারা লর্ড ভলডেমর্ট কে মোকাবেলা করতে সক্ষম হবে না। এদিকে জাদু মন্ত্রণালয় ভলডেমর্টের ফিরে আসার ঘটনাকে অস্বীকার করে। এই পরিস্থিতিতে হারমায়োনি একটি ছাত্র সংগঠন গঠন করার প্রস্তাব দেয় যার মাধ্যমে হ্যারি তাদেরকে কালো জাদুর বিরুদ্ধে আত্মরক্ষার ব্যবহারিক শিক্ষা দেবে।


title: ডাম্বলডোর’স আর্মি

text: হ্যারি, হারমায়োনি ও রন গ্রিফিন্ডর, হাফলপাফ ও র‌্যাভেনক্ল হাউজ থেকে ছাত্রছাত্রী সংগ্রহ করে এবং হগস হেড পাবে মিলিত হয়। সেখানে তারা সকলে একটি সংগঠন গঠন করার ব্যাপারে একমত হয়। যখন আমব্রিজ এই মিটিং সম্পর্কে জানতে পারেন তখন তিনি সকল ছাত্র সংগঠন নিষিদ্ধ ঘোষণা করেন। এর মধ্যেও নবগঠিত সংগঠনটির সদস্যরা সপ্তাহে অন্তত একদিন রুম অফ রিকোয়ারমেন্টে মিলিত হতে থাকে। সদস্যরা হারমায়োনির জাদু করা নকল গ্যালিওনের সাহায্যে নিজেদের মধ্যে যোগাযোগ রক্ষা করত। চো চ্যাং সংগঠনটির নাম প্রস্তাব করে "ডিফেন্স এসোসিয়েশন" সংক্ষেপে "ডি.এ."। কিন্তু জিনি উইজলির প্রস্তাবিত "ডাম্বলডোরের আর্মি" নামটি গৃহীত হয়।


title: ডাম্বলডোর’স আর্মি

text: চো এর বান্ধবী মেরিয়েটা এজকোম্বে তাদের সাথে বিশ্বাসঘাতকতা করে আমব্রিজের কাছে সব ফাঁস করে দেয়। হ্যারিকে বহিষ্কারের হাত থেকে রক্ষা করার জন্য ডাম্বলডোর সংগঠনটির সকল দায়িত্ব নিজের কাঁধে তুলে নেন এবং একপর্যায়ে মন্ত্রণালয়ের কর্মকর্তারা তাকে গ্রেফতার করতে এলে তিনি পালিয়ে যান। এ ঘটনার পর ডিএ মিটিং করা বন্ধ করে দিলেও, তিনজন ডিএ সদস্য- জিনি, নেভিল ও লুনা; বইয়ের শেষভাগে হ্যারি, রন ও হারমায়োনির সাথে ডিপার্টমেন্ট অফ মিস্টেরিসের যুদ্ধে অংশ নেয়। "হ্যারি পটার অ্যান্ড দ্য হাফ-ব্লাড প্রিন্সে" ডিএ বিলুপ্ত হয়ে যায় বলে নেভিল ও লুনা অসন্তুষ্ট হয়।


title: ডাম্বলডোর’স আর্মি

text: "হ্যারি পটার অ্যান্ড দ্য ডেথলি হ্যালোসে" হগওয়ার্টসের হেডমাস্টার হন সেভেরাস স্নেইপ। এসময় হ্যারি, রন ও হারমায়োনির অনুপস্থিতিতে নেভিল, জিনি ও লুনা ডিএ পুনর্গঠনের মাধ্যমে স্নেইপের বিরুদ্ধে প্রতিরোধ গড়ে তোলে। তবে লুনা ডেথ ইটারদের দ্বারা অপহৃত হয় (পরবর্তীকালে হ্যারি, রন, হারমায়োনি ও ডব্বি তাকে উদ্ধার করে) এবং জিনি স্কুল ত্যাগ করে, ফলে নেভিলই হয়ে যায় ডিএ এর নেতা। নেভিলের মতে, ডিএ এর কার্যক্রম তখনই নতুন মাত্রা লাভ করে যখন মাইকেল কর্নার একজন প্রথম বর্ষের ছাত্রকে বন্দীদশা থেকে উদ্ধার করতে গিয়ে স্নেইপের সহকারী ডেথ ইটার ভাইবোন অ্যালেক্টো ও অ্যামিকাস ক্যারোর হাতে নির্যাতিত হয়। এসময় ডিএ এর সদস্যরা ডেথ ইটারদের হাত থেকে বাঁচতে রুম অফ রিকোয়ারমেন্টে আশ্রয় নেয়। ডিএ সদস্যদের আশা ছিল যদি হ্যারি এখানে ফিরে আসে তাহলে সে তাদেরকে নিয়ে একটি বিপ্লব ঘটাবে এবং হগওয়ার্টসকে স্নেইপ ও ক্যারোদের হাত থেকে মুক্ত করবে। বইয়ের শেষদিকে ডিএ সদস্যরা অর্ডার অফ দ্য ফিনিক্সের সদস্যদের সাথে হগওয়ার্টসের যুদ্ধে অংশগ্রহণ করে এবং হ্যারিকে অবশিষ্ট হরক্রাক্সগুলো খুঁজে বের করার জন্য সময় করে দেয়।


title: ডাম্বলডোর’স আর্মি

text: হ্যারি পটার, রন উইজলি ও হারমিওন গ্রেঞ্জার এর নেতৃত্বে ডাম্বলডোর'স আর্মি গঠিত হয়। প্রথমদিকে এর সদস্য সংখ্যা ছিল ২৭। পরে সিমাস ফিনিগান ডিএ তে যোগ দিলে সদস্য সংখ্যা দাঁড়ায় ২৮।


title: ডাম্বলডোর’স আর্মি

text: হান্নাহ অ্যাবট (ইংরেজিঃ Hannah Abbott) হ্যারির বর্ষের হাফলপাফ হাউজের একজন ছাত্রী। তার মুখ গোলাপি ও চুল সোনালি রঙের।" হ্যারি পটার অ্যান্ড দ্য অর্ডার অফ দ্য ফিনিক্সে" সে হাফলপাফ হাউজের প্রিফেক্ট নির্বাচিত হয় এবং পরবর্তীকালে ডাম্বলডোরের আর্মিতে যোগদান করে।এই বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, হান্নাহ তাদের মধ্যে অন্যতম। "হ্যারি পটার অ্যান্ড দ্য হাফ-ব্লাড প্রিন্সে" তার মা ডেথ ইটারদের হাতে নিহত হলে সে হগওয়ার্টস ত্যাগ করে। কিন্তু "হ্যারি পটার অ্যান্ড দ্য ডেথলি হ্যালোসে" সে হগওয়ার্টসে ফিরে আসে এবং হগওয়ার্টসের যুদ্ধে অংশগ্রহণ করে। ভবিষ্যতে হান্নাহ নেভিল লংবটমকে বিয়ে করে এবং লিকি কলড্রনের মালিক হয়।


title: ডাম্বলডোর’স আর্মি

text: "হ্যারি পটার অ্যান্ড দ্য চেম্বার অফ সিক্রেটস" ও "হ্যারি পটার অ্যান্ড দ্য গবলেট অফ ফায়ার" চলচ্চিত্রে চার্লোটি স্কেওচ হান্নাহর চরিত্রে অভিনয় করেছে এবং "হ্যারি পটার অ্যান্ড দ্য অর্ডার অফ দ্য ফিনিক্স" গেমে কন্ঠ দিয়েছে।


title: ডাম্বলডোর’স আর্মি

text: জিনেভ্রা মলি "জিনি" উইজলি (ইংরেজিঃ Ginny Weasley) আর্থার ও মলি উইজলির মেয়ে, উইজলি পরিবারের সাতজন ছেলেমেয়ের মধ্যে সবচেয়ে ছোট এবং কয়েক প্রজন্মের মধ্য উইজলি পরিবারে জন্মগ্রহণকারী একমাত্র মেয়ে। "ফিলোসফার্স স্টোনে" জিনি সর্বপ্রথম উপস্থিত হয়, যখন তার চার ভাই হগওয়ার্টসে চলে যাচ্ছিল।


title: ডাম্বলডোর’স আর্মি

text: "চেম্বার অফ সিক্রেটসে" জিনি গ্রিফিন্ডর হাউজের প্রথম বর্ষের ছাত্রী হয়। পুরো বইজুড়ে সে রহস্যজনক আচরণ করতে থাকে এবং তাকে অসুস্থ মনে হতে থাকে। শেষে জানা যায়, টম রিডল তথা ভলডেমর্টের ডায়েরি জিনিকে নিয়ন্ত্রণ করার মাধ্যমে জিনিকে দিয়ে চেম্বার অফ সিক্রেটস খোলায় এবং বাসিলিস্ক সাপটিকে মুক্ত করে। রিডল জিনিকে হত্যা করার পরিকল্পনাও করেছিল। কিন্তু হ্যারি তাকে উদ্ধার করে এবং বাসিলিস্ক ও ডায়েরিটি ধ্বংস করে ফেলে। পরে জানা যায় ডেথ ইটার লুসিয়াস ম্যালফয় কৌশলে জিনিকে ডায়েরিটি দিয়েছিল, যাতে তার বাবাকে অপদস্থ ও ডাম্বলডোরকে হগওয়ার্টস থেকে বিতারণ করতে পারে। "প্রিজোনার অফ আজকাবান" ও "গবলেট অফ ফায়ারে" জিনির উপস্থিতি তেমন দেখা যায় না। তবে সে নেভিল লংবটমের সাথে ইউল বলে অংশ নেয়।


title: ডাম্বলডোর’স আর্মি

text:
"অর্ডার অফ দ্য ফিনিক্সে" জিনি মাইকেল কর্নারের সাথে সম্পর্ক গড়ে তোলে। আমব্রিজ হ্যারিকে কুইডিচ থেকে নিষিদ্ধ করার পর, জিনি হ্যারির পরিবর্তে গ্রিফিন্ডর টিমের সিকার হিসেবে খেলা শুরু করে। সে ডাম্বলডোর'স আর্মিতে যোগ দেয় এবং পরবর্তীকালে হ্যারি, রন, হারমায়োনি, নেভিল ও লুনার সাথে ডিপার্টমেন্ট অফ মিস্টেরিসের যুদ্ধে অংশ নেয়। বইয়ের শেষ দিকে মাইকেল কর্নারের সাথে তার সম্পর্ক ভেঙ্গে যায় এবং সে ডিন থমাসের সাথে সম্পর্ক গড়ে তোলে।
"হাফ-ব্লাড প্রিন্সে" স্লাগহর্ন তাকে স্লাগ ক্লাবে যোগ দেওয়ার আমন্ত্রণ জানায়। পরবর্তীকালে সে গ্রিফিন্ডর কুইডিচ টিমে চেজার হিসেবে খেলা শুরু করে। তবে কুইডিচ ফাইনাল ম্যাচে ডিটেনশনের কারণে হ্যারির অনুপস্থিতিতে পুনরায় সে সিকার হিসেবে খেলে। এ সময়ে হ্যারির পরোক্ষ ভূমিকায়, জিনি ও ডিনের সম্পর্ক ভেঙ্গে যায়। গ্রিফিন্ডর টিম ফাইনাল ম্যাচে র‌্যাভেনক্লকে হারানোর পর, প্রথমবারের মত জিনি হ্যারির সাথে সম্পর্ক গড়ে তোলে। যখন ডেথ ইটাররা হগওয়ার্টস আক্রমণ করে, সে অন্যান্য ডিএ সদস্যদের মত হগওয়ার্টসকে রক্ষার জন্য লড়াই করে। ডাম্বলডোরের মৃত্যুর পর, হ্যারি জিনির সাথে সম্পর্কচ্ছেদ করার সিদ্ধান্ত নেয়, কারণ, জিনি হ্যারির সাথে যুক্ত থাকলে তা জিনির জন্য অত্যন্ত বিপজ্জনক, কেননা ডেথ ইটাররা যেকোন সময় তাকে আক্রমণ বা হত্যা করতে পারে।


title: ডাম্বলডোর’স আর্মি

text: "ডেথলি হ্যালোসে" জিনি হগওয়ার্টসে তার ষষ্ঠ বর্ষে ফিরে আসে। এ সময় সে লুনা ও নেভিলের সাথে ডাম্বলডোর'স আর্মি পুনর্গঠন করে। যখন এটা প্রকাশ হয়ে যায় যে, রন হ্যারির সাথে রয়েছে, তখন জিনি তার পরিবারের সাথে লুকিয়ে পড়তে বাধ্য হয়। বইয়ের শেষদিকে, অপ্রাপ্তবয়স্ক হওয়া সত্ত্বেও সে হগওয়ার্টসের যুদ্ধে অংশ নেয়। যুদ্ধে সে, হারমায়োনি ও লুনা যখন বেল্লাট্রিক্স লেস্ট্র্যাঞ্জের সাথে লড়াই করছিল তখন বেল্লাট্রিক্স তাকে হত্যার চেষ্টা করে। যুদ্ধ শেষ হওয়ার পর, হ্যারি তাকে তার মায়ের সাথে দেখতে পায়।


title: ডাম্বলডোর’স আর্মি

text: এপিলগ হতে জানা যায়, উনিশ বছর পর, হ্যারি ও জিনি বিবাহিত। তাদের জেমস সিরিয়াস, অ্যালবাস সেভেরাস ও লিলি লুনা নামে তিন ছেলেমেয়ে আছে। রাউলিং বলেছেন, হগওয়ার্টস ত্যাগ করার পর, জিনি হোলিহেড হার্পিস কুইডিচ দলে চেজার হিসেবে খেলা শুরু করে। পরবর্তীকালে সে কুইডিচ থেকে অবসর গ্রহণ করে এবং ডেইলি প্রফেটের সিনিয়র কুইডিচ বিশ্লেষক হিসেবে কাজ শুরু করে।


title: ডাম্বলডোর’স আর্মি

text: বোনি রাইট প্রত্যেকটি "হ্যারি পটার" চলচ্চিত্রে জিনির ভূমিকায় অভিনয় করেছে এবং ভিডিও গেমসে কন্ঠ দিয়েছে।


title: ডাম্বলডোর’স আর্মি

text: ফ্রেড ও জর্জ উইজলি (ইংরেজিঃ Fred and George Weasley) রনের বড় জমজ দুই ভাই। "ফিলোসফার্স স্টোনে" তারা সর্বপ্রথম হগওয়ার্টসের তৃতীয় বর্ষের ছাত্র হিসেবে উপস্থিত হয়। তারা পুরো স্কুলে অত্যন্ত জনপ্রিয়। স্কুলে তারা ঝামেলা সৃষ্টিকারী হিসেবে পরিচিত। তারা লেখাপড়ার চেয়ে বরং নতুন নতুন ঝামেলার পন্থা সৃষ্টিতেই আগ্রহী। তারা লেখাপড়ায় তেমন আগ্রহী নয়। কিন্তু জাদুর অন্যান্য সৃষ্টিশীল শাখায় তারা অত্যন্ত পারদর্শী। এছাড়াও, তারা গ্রিফিন্ডর কুইডিচ টিমে বিটার হিসেবে খেলে।


title: ডাম্বলডোর’স আর্মি

text: সিরিজে বিভিন্ন সময় তারা হ্যারিকে বিভিন্নভাবে সাহায্য করে। "চেম্বার অফ সিক্রেটসে" ফ্রেড, জর্জ ও রন হ্যারিকে প্রাইভেট ড্রাইভ থেকে পালাতে সাহায্য করে। "প্রিজনার অফ আজকাবানে" ফ্রেড ও জর্জ হ্যারিকে "মরেডার্স ম্যাপ" টি দেয়। "গবলেট অফ ফায়ারে" তারা উইজলি'স উইজার্ড হুইজেস নামে বিভিন্ন জোক সামগ্রী বিক্রি করতে শুরু করে। তারা দুইজনে একটি জোকশপ প্রতিষ্ঠার পরিকল্পনা করে। তাদের এ ইচ্ছা পূরণের জন্য হ্যারি তার ট্রাইউইজার্ড টুর্নামেন্ট জয়ের পুরস্কারের অর্থ তাদেরকে দিয়ে দেয়। "অর্ডার অফ দ্য ফিনিক্সে" তারা ডাম্বলডোরের আর্মিতে যোগ দেয়। এ সময় আমব্রিজ তাদের দুইজনকে কুইডিচ থেকে আজীবনের জন্য নিষিদ্ধ করে। এ বছরের শেষ দিকে তারা আমব্রিজের শাসনকে অগ্রাহ্য করে শিক্ষা সম্পন্ন না করেই হগওয়ার্টস ত্যাগ করে। যাওয়ার আগে তারা আতশবাজি ও অন্যান্য ফায়ারওয়ার্কসের মাধ্যমে স্কুলে একটি বিশৃংখলা সৃষ্টি করে দিয়ে যায়। এছাড়াও স্কুলের বিভিন্ন স্থানে তারা পোর্টেবল সোয়াম্প স্থাপন করে। "হাফ-ব্লাড প্রিন্সে" ফ্রেড ও জর্জ ডায়াগন অ্যালিতে তাদের নিজস্ব জোকশপ চালু করে।


title: ডাম্বলডোর’স আর্মি

text: "ডেথলি হ্যালোসে" তারা অর্ডার অফ দ্য ফিনিক্সে যোগ দেয়। হ্যারিকে প্রাইভেট ড্রাইভ থেকে উদ্ধার করার সময় স্নেইপের সেকটামসেম্প্রা কার্সে জর্জ একটি কান হারায়। প্রকৃতপক্ষে স্নেইপ তার কার্সটি একজন ডেথ ইটারকে লক্ষ্য করে নিক্ষেপ করেছিল। কিন্তু ভুলবশত তা জর্জকে আঘাত করে। এ সময়ে ডেথ ইটারদের নিয়ন্ত্রিত জাদু মন্ত্রণালয়ের উইজলি পরিবারের প্রতি নিষেধাজ্ঞার জন্য তারা তাদের জোকশপ বন্ধ করতে বাধ্য হয়। কিন্তু তারা আন্টি মুরিয়েলের বাড়ি থেকে পেঁচার মাধ্যমে তাদের ব্যবসা চালু রাখে। এ অবস্থায় "পটারওয়াচ" রেডিও অনুষ্ঠানে ফ্রেড "রেপিয়ার" ছদ্মনামে অংশ নেয়। শেষদিকে ফ্রেড ও জর্জ হগওয়ার্টসের যুদ্ধে অংশগ্রহণ করে। ফ্রেড ও পার্সি উইজলি জাদুমন্ত্রী পিয়াস থিকনেস ও অন্য একজন ডেথ ইটারকে পরাজিত করে। কিন্তু এর পরপরই একটি বিস্ফোরণ ঘটে এবং ফ্রেড মারা যায়। রাউলিং এক সাক্ষাৎকারে বলেন যে, তিনি সবসময়েই জানতেন যে জমজ ভাইদের মধ্যে ফ্রেড মারা যাবে। যদিও তিনি এর কোন সুস্পষ্ট কারণ জানতেন না। তিনি আরো বলেন যে, জর্জ কখনো ফ্রেডের মৃত্যুকে ভুলতে পারে নি। যদিও ফ্রেড ও রন উইজলি'স উইজার্ড হুইজেসকে একটি সফল "মানি স্পিনার" এ পরিণত করতে সক্ষম হয়। জর্জ অ্যাঞ্জেলিনা জনসনকে বিয়ে করে এবং তাদের ফ্রেড ও রোক্সানা নামে দুই ছেলেমেয়ে হয়।


title: ডাম্বলডোর’স আর্মি

text: জেমস ও অলিভার ফেল্পস প্রত্যেকটি "হ্যারি পটার" চলচ্চিত্রে ফ্রেড ও জর্জের ভূমিকায় অভিনয় করেছে এবং ভিডিও গেমসে কন্ঠ দিয়েছে।


title: ডাম্বলডোর’স আর্মি

text: নেভিল লংবটম (ইংরেজিঃ Neville Longbottom) হ্যারির বর্ষের গ্রিফিন্ডর হাউজের একজন ছাত্র। তার মুখ গোলাকার, বেটে এবং চুল সোনালি রঙের। পুরো সিরিজ জুড়ে তাকে ভীতু ও দুর্বল ব্যক্তিত্বের চরিত্র হিসেবে ফুটিয়ে তোলা হয়াছে। ছাত্র হিসেবে সে মাঝারি মানের হলেও হার্বোলজি বিষয়ে তার দক্ষতা অসামান্য। তার বাবা মা ফ্র্যাঙ্ক ও অ্যালিস লংবটম উভয়েই অরর এবং অর্ডার অফ দ্য ফিনিক্সের সদস্য ছিলেন। তারা বেল্লাট্রিক্স লেস্ট্র্যাঞ্জ ও তার সহযোগী ডেথ ইটারদের হাতে নির্যাতিত হন এবং চিরদিনের জন্য মানসিক ভারসাম্যহীন হয়ে পড়েন। নেভিল তার ঠাকুরমার অগাস্টা লংবটমের কাছে প্রতিপালিত হয়। প্রথম চারটি বইয়ে নেভিল অত্যন্ত ক্ষুদ্র ভূমিকা পালন করে। তবে রাউলিং প্রথম বই "ফিলোসফার্স স্টোনে" চেয়েছিলেন, নেভিল যেন সাহসিকতাপূর্ণ একটি কাজ করতে পারে, এবং নেভিল তা করতে সক্ষম হয়।


title: ডাম্বলডোর’স আর্মি

text: রাউলিং এর মতে, "অর্ডার অফ দ্য ফিনিক্স" নেভিলের জন্য প্রকৃতপক্ষে একটি টার্নিং পয়েন্ট ছিল। সে ডিএ তে যোগ দেয় এবং ডিএ মিটিংগুলোর পর তার জাদুর ক্ষমতার নাটকীয়ভাবে উন্নতি হয়। এসময় হ্যারি নেভিলের বাবা মায়ের পরিণতি সম্পর্কে জানতে পারে এবং নেভিলের সাথে তার বোঝাপড়া ও বন্ধুত্ব এক গভীর মাত্রা লাভ করে। পরবর্তীকালে নেভিল ডিপার্টমেন্ট অফ মিস্টেরিসের যুদ্ধে অংশগ্রহণ করে এবং দূর্ঘটনাবশত হ্যারি ও ভলডেমর্টের প্রফেসিটি (ভবিষ্যতবাণী) ভেঙ্গে ফেলে। পরে ডাম্বলডোর বলেন যে, তার কাছে এই ভবিষ্যতবাণীটি করা হয়েছিল। তিনি বলেন প্রফেসিতে একজন ""চোজেন ওয়ান"" এর কথা বলে হয়েছে অর্থাৎ এমন একজন জাদুকর যে ভলডেমর্টের ক্ষমতাকে চিরতরে ধ্বংস করতে সক্ষম হবে। তার জন্ম হবে ""সপ্তম মাসের শেষদিকে"" এবং ""তার পিতা মাতা তিনবার ভলডেমর্টের আক্রমণ থেকে নিজেদের রক্ষা করবে।"" এভাবে এই প্রফেসি হয় নেভিলকে (জন্ম ৩০ জুলাই ১৯৮০) অথবা হ্যারিকে (জন্ম ৩১ জুলাই ১৯৮০) নির্দেশ করে। ডেথ ইটারদের সাথে লড়াই করার সময় তার জাদুদন্ড ভেঙ্গে যাওয়ায় "হাফ-ব্লাড প্রিন্সে" নেভিল একটি নতুন জাদুদন্ড লাভ করে। সে তাদের ডিএ মিটিং পুনরায় চালু করতে চেয়েছিল, কিন্তু হ্যারি বলেছিল সেটার আর দরকার নেই যেহেতু তারা কালো জাদুর বিরুদ্ধে প্রতিরোধ বিষয়ে একজন ভাল শিক্ষক পেয়েছে। যখন ডেথ ইটাররা ড্রেকো ম্যালফয় এর সহায়তায় হগওয়ার্টসে প্রবেশ করে তখন নেভিল তাদের বিরুদ্ধে লড়াই করে এবং সামান্য আহত হয়।


title: ডাম্বলডোর’স আর্মি

text: "ডেথলি হ্যালোসে" যখন স্নেইপ হেডমাস্টার হিসেবে ক্যারোদের নিয়ে হগওয়ার্টস দখল করে, তখন নেভিল, জিনি ও লুনাকে নিয়ে ডাম্বলডোরের আর্মি পুনর্গঠন করে। হ্যারির অনুপস্থিতিতে নেভিল ডিএ এর কর্মকান্ড পরিচালনা করতে থাকে। পরে নেভিল হ্যারিকে জানায়, ক্যারোদের হাতে সে এতটাই নির্যাতিত হয়েছে যে সে রুম অফ রিকোয়ারমেন্টে আশ্রয় নিতে বাধ্য হয়। হগওয়ার্টসের যুদ্ধে নেভিল তার হার্বোলজির জ্ঞানকে কাজে লাগিয়ে ডেথ ইটারদের পরাস্ত করতে থাকে এবং পরে অলিভার উডের সাথে কলিন ক্রিভির মৃতদেহ বহন করে আনে। যখন ভলডেমর্ট হ্যারির আপাতদৃষ্টিতে মৃত দেহ নিয়ে হগওয়ার্টসে প্রবেশ করে, নেভিল গড্রিক গ্রিফিন্ডরের তলোয়ার দিয়ে নাগিনিকে হত্যা করে এবং এভাবে ভলডেমর্টের সর্বশেষ হরক্রাক্স ধ্বংস হয়। পরবর্তীকালে সে রনের সাথে ফেনরির গ্রেব্যাককে পরাজিত করে।


title: ডাম্বলডোর’স আর্মি

text: "ডেথলি হ্যালোসের" এপিলগে নেভিল হগওয়ার্টসের হার্বোলজি বিষয়ের নতুন শিক্ষক হিসেবে যোগদান করে। ২০০৭ সালের অক্টোবরে রাউলিং প্রকাশ করেন যে, নেভিল লিকি কলড্রনের বর্তমান মালিক হান্নাহ অ্যাবটকে বিয়ে করে। তারা দুইজন লিকি কলড্রনের উপরে বাস করে।


title: ডাম্বলডোর’স আর্মি

text: ব্রিটিশ অভিনেতা ম্যাথু লুইস হ্যারি পটার সিরিজের প্রত্যেকটি চলচ্চিত্রে নেভিলের ভূমিকায় অভিনয় করেছে এবং ভিডিও গেমসমূহে কন্ঠ দিয়েছে।


title: ডাম্বলডোর’স আর্মি

text: লুনা লাভগুড (ইংরেজিঃ Luna Lovegood) হ্যারির চেয়ে এক বছরের ছোট এবং র‌্যাভেনক্ল হাউজের ছাত্রী। তার সোনালি চুল কোমর পর্যন্ত লম্বা এবং "সর্বদা বিস্ময়কর চাহনীযুক্ত"। রাউলিং লুনাকে ""অ্যান্টি হারমায়োনি"" হিসেবে বর্ণনা করেছেন। কারণ লুনা নিজেই নিজের দর্শনে বিশ্বাস করে। অপরদিকে হারমায়োনি যুক্তি, তর্ক ও বাস্তববাদীতায় বিশ্বাসী। "দ্য কুইবলার" পত্রিকার সম্পাদক জেনোফিলিয়াস লাভগুড লুনার বাবা। লুনার মা জাদুমন্ত্র নিয়ে গবেষণা করার সময় একটি দূর্ঘটনায় মারা যান। তখন লুনার বয়স ছিল নয় বছর। দূর্ঘটনার সময় লুনাও সেখানে ছিল। সে তার চোখের সামনে তার মাকে মৃত্যুবরণ করতে দেখে। এই কারণেই লুনা থেস্ট্রালদের দেখতে পায়। লুনা বিভিন্ন অদ্ভুত ধারণায় বিশ্বাসী। সে স্কুলে অনেকটা বিচ্ছিন্নভাবে থাকে, তাকে নিয়ে অন্যরা কি ভাবল সেটা নিয়ে সে মাথা ঘামায় না।


title: ডাম্বলডোর’স আর্মি

text: "অর্ডার অফ দ্য ফিনিক্সে" লুনা ও তার বাবা বিশ্বাস করে যে, ভলডেমর্ট ফিরে এসেছে। এ সময় হ্যারির সাথে লুনার শক্তিশালী বন্ধুত্ব গড়ে ওঠে। লুনা ডাম্বলডোরের আর্মির সদস্য হয়। বইয়ের শেষে সে হ্যারি, রন, হারমায়োনি, জিনি ও নেভিলের সাথে ডিপার্টমেন্ট অফ মিস্টেরিসের ব্যাটলে অংশ নেয়। "হাফ-ব্লাড প্রিন্স", হ্যারি লুনাকে তার সাথে স্লাগহর্নের ক্রিসমাস পার্টিতে যাওয়ার জন্য আমন্ত্রণ জানায়। এছাড়াও সে, গ্রিফিন্ডর বনাম হাফলপাফের ম্যাচে ধারাবিবরণী দেয়। রাউলিং বলেছেন, এ দৃশ্যটি লেখার সময় তিনি দারুণভাবে উপভোগ করেছেন। পরবর্তীকালে যখন ডেথ ইটাররা হগওয়ার্টসে প্রবেশ করে, তখন সে জিনি ও নেভিলের সাথে স্কুলকে রক্ষার জন্য লড়াই করে।


title: ডাম্বলডোর’স আর্মি

text: "ডেথলি হ্যালোসে" লুনা ও তার বাবা দ্য বারোতে বিল উইজলি ও ফ্লেউর ডেলাকৌরের বিয়ের অনুষ্ঠানে যোগ দেয়। সে তার ষষ্ঠ বর্ষে স্কুলে ফিরে আসে এবং ডিএ পুনর্গঠনের জন্য নেভিল ও জিনিকে গোপনে সাহায্য করে। হ্যারি যখন রন ও হারমায়োনির সাথে লাভগুডদের বাড়িতে যায়, তখন সে লুনার রুমে রন, হারমায়োনি, নেভিল, জিনি, লুনা ও তার নিজের পোর্ট্রেট দেখতে পায় যেগুলো বৃত্তাকারে একটি আরেকটির সাথে যুক্ত হয়ে "বন্ধু" শব্দটি গঠন করেছে। তারা আরো লক্ষ্য করে যে, সে বেশ কয়েক সপ্তাহ ধরে নিখোঁজ। পরে জানা যায় যে, ক্রিসমাসের ছুটিতে বাড়িতে আসার সময়, হগওয়ার্টস এক্সপ্রেস থেকে ডেথ ইটাররা লুনাকে অপহরণ করে। পরে যখন হ্যারি, রন ও হারমায়োনি ডেথ ইটারদের হাতে বন্দী হয়ে ম্যালফয় ম্যানরে যায়, তখন তারা সেখানে লুনা ও মিস্টার অলিভান্ডারকেও বন্দী অবস্থায় দেখতে পায়। ডব্বি তাদের সকলকে সেখান থেকে উদ্ধার করে। যখন হ্যারি রোয়েনা র‌্যাভেনক্লর ডায়াডেম হরক্রাক্সটি খোঁজার জন্য হগওয়ার্টসে যায়, তখন, লুনা হ্যারিকে র‌্যাভেনক্ল কমন রুমে ঢুকতে সাহায্য করে, যাতে হ্যারি ডায়াডেমটি দেখতে কেমন সে সম্পর্কে ধারণা লাভ করতে পারে। সেখানে সে অ্যালেক্টো ক্যারোকে স্টান বা সম্মোহিত করে। যুদ্ধ চলাকালীন সময়ে, সে, আর্নি ও সিমাস নিজ নিজ পেট্রোনাস প্রয়োগের মাধ্যমে হ্যারিকে ডিমেন্টরদের বিরুদ্ধে লড়াইয়ে সাহায্য করে। লুনার পেট্রোনাস হল একটি রূপালি খরগোশ। যুদ্ধের শেষ পর্যায়ে, লুনা, হারমায়োনি ও জিনি, এই তিনজন একসাথে বেল্লাট্রিক্স লেস্ট্র্যাঞ্জের সাথে দ্বন্দ্ব্বযুদ্ধ করে। পরে মলি উইজলি বেল্লাট্রিক্সকে পরাজিত ও হত্যা করে। হ্যারি ভলডেমর্টকে চূড়ান্তভাবে পরাজিত করার পর, লুনা সর্বপ্রথম তাকে অভিনন্দন জানায়।


title: ডাম্বলডোর’স আর্মি

text: রাউলিং প্রকাশ করেন যে, হগওয়ার্টসের পরে, লুনা একজন পরিবেশবিদ হিসেবে কর্মজীবন শুরু করে। সে বিখ্যাত পরিবেশবিদ ও "হ্যান্টাস্টিক বিস্টস অ্যান্ড হোয়্যার টু ফাইন্ড দেম" ("বিচিত্র জীবজন্তু এবং কোথায় তাদের পাওয়া যায়") বইয়ের লেখক নিউট স্ক্যামান্ডারের নাতি রলফ স্ক্যামান্ডারকে বিয়ে করে এবং লরক্যান ও লিস্যান্ডার নামে তার দুইজন জমজ ছেলে আছে।


title: ডাম্বলডোর’স আর্মি

text: ইভানা লিঞ্চ "অর্ডার অফ দ্য ফিনিক্স" ও "হাফ-ব্লাড প্রিন্স" চলচ্চিত্রে লুনার চরিত্রে অভিনয় করেছে। "ডেথলি হ্যালোসেও" সে একই চরিত্রে ফিরে আসবে। সে ভিডিও গেম গুলোতেও লুনার কন্ঠ প্রদান করেছে।


title: ডাম্বলডোর’স আর্মি

text: মেরিয়েটা এজকোম্বে (ইংরেজিঃ Marietta Edgecombe) হ্যারির চেয়ে এক বর্ষ উপরের র‌্যাভেনক্ল হাউজের ছাত্রী। তার চুল কোঁকড়ানো লাল-সোনালি রঙের। সে চো চ্যাং এর ঘনিষ্ঠ বন্ধু। তার মা মন্ত্রণালয়ের ফ্লু নেটওয়ার্ক বিভাগে কাজ করেন। মেরিয়েটা চো এর চাপে বাধ্য হয়ে নিজের ইচ্ছার বিরুদ্ধে ডিএ তে যোগ দেয়। পরবর্তীকালে সে তাদের সাথে বিশ্বাসঘাতকতা করে এবং আমব্রিজের কাছে ডিএ এর অস্তিত্বের কথা জানিয়ে দেয়। এতে তার মুখের সর্বত্র "গুপ্তচর" শব্দটি ফুটে উঠে। পরবর্তীকালে অনেক চেষ্টার পরও সে তার মুখ থেকে "গুপ্তচর" শব্দটি সম্পূর্ণভাবে মুছে ফেলতে পারে নি। রাউলিং বলেছেন, একসময় তার মুখ থেকে "গুপ্তচর" শব্দটি অদৃশ্য হয়ে গেলেও কিছু কাটা দাগ থেকে যাবে।


title: ডাম্বলডোর’স আর্মি

text: "অর্ডার অফ দ্য ফিনিক্স" চলচ্চিত্রে মেরিয়েটার বিশ্বাসঘাতকতা চো এর দ্বারা সংঘটিত হয়। (চো ভেরিটাসেরাম পোশনের প্রভাবে আমব্রিজের কাছে ডিএ সম্পর্কে জানায়।) মেরিয়েটার নাম অবশ্য চলচ্চিত্রের প্রমোশনাল সাইটে অন্যান্য ডিএ সদস্যদের নামের সাথে ছিল। কিন্তু চলচ্চিত্রে সে আবির্ভূত হয় নি।


title: ডাম্বলডোর’স আর্মি

text: মাইকেল কর্নার (ইংরেজিঃ Michael Corner) হ্যারির বর্ষের র‌্যাভেনক্ল হাউজের একজন ছাত্র এবং হাউজমেট টেরি বুট ও অ্যান্থনি গোল্ডস্টেইনের ঘনিষ্ঠ বন্ধু। ইউল বলের পর থেকে সে জিনির সাথে ডেটিং শুরু করে। "অর্ডার অফ দ্য ফিনিক্সে" মাইকেল জিনির সাথে সম্পর্কের কারণে ডিএ তে যোগ দেয়। র‌্যাভেনক্ল কুইডিচ কাপ ফাইনালে গ্রিফিন্ডরের কাছে পরাজিত হওয়ার পর সে এর ফলাফল নিয়ে অসন্তুষ্টি প্রকাশ করে এবং জিনির সাথে তার সম্পর্কের ইতি ঘটে। এরপর সে চো চ্যাং এর সাথে ডেটিং শুরু করে।


title: ডাম্বলডোর’স আর্মি

text: "হাফ-ব্লাড প্রিন্সে" মাইকেল হোরেস স্লাগহর্নের অ্যাডভান্স পোশন ক্লাসের জন্য মনোনীত হয়। "ডেথলি হ্যালোসে" মাইকেল একজন প্রথম বর্ষের ছাত্রকে বন্দীদশা থেকে উদ্ধার করতে গিয়ে স্নেইপের সহকারী ডেথ ইটার ভাইবোন অ্যালেক্টো ও অ্যামিকাস ক্যারোর হাতে নির্যাতিত হয়। যেসব ডিএ সদস্য হগওয়ার্টসের যুদ্ধের পূর্বে রুম অফ রিকোয়ারমেন্টে লুকিয়ে ছিল, মাইকেল তাদের মধ্যে অন্যতম। পরবর্তীকালে সে যুদ্ধে অংশগ্রহণ করে।


title: ডাম্বলডোর’স আর্মি

text: রাউলিংয়ের প্রাথমিক প্রি-ক্যানন ক্লাস লিস্টে মাইকেল একজন হাফলপাফ ছিল। এখন পর্যন্ত সে কোন চলচ্চিত্রে আবির্ভূত হয়নি। তবে "অর্ডার অফ দ্য ফিনিক্স" ভিডিও গেমে সে উপস্থিত হয়।


title: ডাম্বলডোর’স আর্মি

text: কলিন ও ডেনিস ক্রিভি (ইংরেজিঃ Colin and Dennis Creevey) গ্রিফিন্ডর হাউজের দুইজন মাগল বংশজাত ছাত্র। তাদের বাবা একজন গোয়ালা। কলিন হ্যারির চেয়ে এক বছরের ছোট। সে খুব চঞ্চল প্রকৃতির। সে একজন জাদুকর, এটা জানতে পেরে সে খুব আনন্দিত এবং উত্তেজিত। সে যেকোন স্মরণীয় মানুষ, বস্তু এবং ঘটনার ছবি তুলে রাখে, যাতে সে এগুলো তার বাবা মাকে দেখাতে পারে। সে হ্যারির একজন একনিষ্ঠ ভক্ত। সে সর্বদাই হ্যারির ছবি তোলার সুযোগ খুঁজে। "চেম্বার অফ সিক্রেটসে" কলিনের ক্যামেরাই তার জীবন রক্ষা করেছিল। বাসিলিস্কটিকে দেখে সে যখন এটির ছবি তোলার চেষ্টা করছিল, তখন সাপটির দৃষ্টি ক্যামেরার মধ্য দিয়ে কলিনের চোখে পড়েছিল। এতে তার মৃত্যু না হলেও সে পাথর হয়ে গিয়েছিল।


title: ডাম্বলডোর’স আর্মি

text: ডেনিস কলিনের চেয়ে দুই বছরের ছোট। সেও তার ভাইয়ের মতই একই বৈশিষ্ট্যের অধিকারী। ট্রাইউইজার্ড টুর্নামেন্টের সময় কলিন ও ডেনিস "পটার স্টিঙ্কস" ব্যাজগুলোকে পরিবর্তন করে "সাপোর্ট হ্যারি পটার" ব্যাজে পরিণত করার চেষ্টা করেছিল। কিন্তু তারা সফল হয় নি। "অর্ডার অফ দ্য ফিনিক্সে" কলিন ও ডেনিস উভয়েই ডাম্বলডোরের আর্মিতে যোগদান করে।


title: ডাম্বলডোর’স আর্মি

text: কলিন অপ্রাপ্তবয়স্ক হয়েও হগওয়ার্টসের যুদ্ধে অংশগ্রহণ করে এবং যুদ্ধে নিহত হয়। নেভিল ও অলিভার উড তার মৃতদেহ উদ্ধার করে এবং হ্যারি লক্ষ্য করে মৃত্যুর পরেও তাকে কেমন ছোট দেখাচ্ছে। ডেনিস যুদ্ধে অংশগ্রহণ করেছিল কিনা তা কোথাও বলা হয় নি।


title: ডাম্বলডোর’স আর্মি

text: হাগ মিশেল "চেম্বার অফ সিক্রেটস" চলচ্চিত্রে কলিনের চরিত্রে অভিনয় এবং "অর্ডার অফ দ্য ফিনিক্স" ভিডিও গেমে কন্ঠ দিয়েছে।


title: ডাম্বলডোর’স আর্মি

text: অ্যান্থনি গোল্ডস্টেইন (ইংরেজিঃ Anthony Goldstein) হ্যারির বর্ষের র‌্যাভেনক্ল হাউজের একজন ছাত্র এবং হাউজমেট টেরি বুট ও মাইকেল কর্নারের ঘনিষ্ঠ বন্ধু। "অর্ডার অফ দ্য ফিনিক্সে" সে র‌্যাভেনক্ল হাউজের প্রিফেক্ট নির্বাচিত হয় এবং ডিএ তে যোগদান করে। বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, অ্যান্থনি তাদের মধ্যে অন্যতম। "হাফ-ব্লাড প্রিন্সে" সে অনুখেল্লিত থাকে। "ডেথলি হ্যালোসে" যেসব ডিএ সদস্য হগওয়ার্টসের যুদ্ধের পূর্বে রুম অফ রিকোয়ারমেন্টে লুকিয়ে ছিল, তাদের মধ্যে অ্যান্থনিও ছিল। পরবর্তীকালে সে যুদ্ধে অংশ নেয়।


title: ডাম্বলডোর’স আর্মি

text: রাউলিংয়ের প্রাথমিক প্রি-ক্যানন ক্লাস লিস্টে অ্যান্থনি একজন হাফলপাফ ছিল। এখন পর্যন্ত সে কোন চলচ্চিত্রে আবির্ভূত হয়নি। তবে "অর্ডার অফ দ্য ফিনিক্স" ভিডিও গেমে সে উপস্থিত হয়।


title: ডাম্বলডোর’স আর্মি

text: চো চ্যাং (ইংরেজিঃ Cho Chang) (চীনাঃ 張秋) হ্যারির চেয়ে এক বর্ষ উপরের র‌্যাভেনক্ল হাউজের ছাত্রী। সে র‌্যাভেনক্ল কুইডিচ টিমের সিকার। হ্যারির প্রথম গার্লফ্রেন্ড হিসেবে সে অধিক পরিচিত। তাকে লম্বা কালো চুলের অত্যন্ত সুশ্রী মেয়ে হিসেবে বর্ণনা করা হয়েছে।


title: ডাম্বলডোর’স আর্মি

text: "গবলেট অফ ফায়ারে" চো এর উপর হ্যারির আকর্ষন তীব্রতর হয় এবং হ্যারি চোকে তার সাথে ইউল বলে যাওয়ার অনুরোধ করে। কিন্তু চো আগেই সেডরিক ডিগরির অফার গ্রহণ করে ফেলেছিল। তাই সে হ্যারিকে জানায় যে তার পক্ষে হ্যারির অফার গ্রহণ করা সম্ভব নয়। কিন্তু তারপরও চো হ্যারির প্রতি সদয় থাকে। ট্রাইউইজার্ড টুর্নামেন্টের তৃতীয় টাস্কে সেডরিক নিহত হওয়ার আগ পর্যন্ত চো ও সেডরিকের সম্পর্ক বজায় ছিল।


title: ডাম্বলডোর’স আর্মি

text: "অর্ডার অফ দ্য ফিনিক্সে" প্রথমদিকে যারা বিশ্বাস করেছিল যে, ভলডেমর্ট ফিরে এসেছে, চো তাদের মধ্যে অন্যতম। এরপর সে ডিএ তে যোগদান করে। কারণ সে সেডরিকের মৃত্যুর প্রতিশোধ নেওয়ার জন্য ভল্ডেমর্টের বিরুদ্ধে লড়াই করতে চেয়েছিল। এসময় চো ও হ্যারির মধ্যে ভালবাসার সম্পর্ক গড়ে উঠে। কিন্তু যখন চো এর বন্ধু মেরিয়েটা ডিএ এর সাথে বিশ্বাসঘাতকতা করে, তখন চো তাকে রক্ষা করার চেষ্টা করে এবং তাদের নামের লিস্টের উপর হারমায়োনির প্রয়োগ করা এন্টি-ট্রিচারি জিনক্সকে 'নোংরামী' বলে অভিহিত কর। এসব কারণে চো ও হ্যারির সম্পর্কের ইতি ঘটে। পরে জিনি প্রকাশ করে যে, চো মাইকেল কর্নারের সাথে ডেটিং করছে।


title: ডাম্বলডোর’স আর্মি

text: সিরিজের শেষদিকে, চো হগওয়ার্টসে ফিরে আসে এবং অন্যান্য ডিএ সদস্যদের সাথে হগওয়ার্টসের যুদ্ধে অংশ নেয়। ২০০৭ সালের অক্টোবরে রাউলিং প্রকাশ করেন যে চো একজন মাগলকে বিয়ে করেছে।


title: ডাম্বলডোর’স আর্মি

text: "গবলেট অফ ফায়ার", "অর্ডার অফ দ্য ফিনিক্স" ও "হাফ-ব্লাড প্রিন্সে" ক্যাটি লিয়াং চো এর চরিত্রে অভিনয় করেছে এবং "ডেথলি হ্যালোসে"ও অভিনয় করবে। সে "অর্ডার অফ দ্য ফিনিক্স" ও "হাফ-ব্লাড প্রিন্স" ভিডিওগেমেও চো এর কন্ঠ প্রদান করেছে।


title: ডাম্বলডোর’স আর্মি

text: অ্যাঞ্জেলিনা জনসন (ইংরেজিঃ Angelina Johnson) আফ্রিকান বংশদ্ভূত কালো চুলের লম্বা মেয়ে। সে হ্যারির চেয়ে দুই বছরের বড়। তার দ্বিতীয় বর্ষ থেকে সে গ্রিফিন্ডর কুইডিচ টিমের চেজার। অলিভার উড চলে যাওয়ার পর হ্যারির পঞ্চম বর্ষে সে কুইডিচ ক্যাপ্টেন নির্বাচিত হয়। সে অলিভারের মতই তার টিমকে পরিচালনা করার চেষ্টা করে। "গবলেট অফ ফায়ারে" সে ট্রাইউইজার্ড টুর্নামেন্টে অংশ নেওয়ার চেষ্টা করে, কিন্তু ব্যর্থ হয়। সে ফ্রেড উইজলির সাথে ইউল বলে অংশ নেয়। অ্যাঞ্জেলিনা তার সপ্তম বর্ষে ডিএ তে যোগ দেয়। "ডেথলি হ্যালোসে" সে পুনরায় ডিএ এর সাথে যোগাযোগ স্থাপন করে এবং হগওয়ার্টসের যুদ্ধে অংশ নেওয়ার জন্য হগওয়ার্টসে ফিরে আসে। ভবিষ্যতে সে জর্জ উইজলিকে বিয়ে করে এবং দুই ছেলেমেয়ে ফ্রেড ও রোক্সানার মা হয়।


title: ডাম্বলডোর’স আর্মি

text: প্রথম তিনটি চলচ্চিত্রে ড্যানিয়েলে ট্যাবর অ্যাঞ্জেলিনার চরিত্রে অভিনয় করে। "গবলেট অফ ফায়ারে" টিয়ানা বেঞ্জামিন এই চরিত্রটির জন্য নির্বাচিত হয়। "অর্ডার অফ দ্য ফিনিক্স" ভিডিও গেমেও বেঞ্জামিন অ্যাঞ্জেলিনার কন্ঠ প্রদান করেছে।


title: ডাম্বলডোর’স আর্মি

text: লি জর্ডান (ইংরেজিঃ Lee Jordan) হ্যারির চেয়ে দুই বর্ষ উপরের গ্রিফিন্ডর হাউজের একজন ছাত্র। সে ফ্রেড ও জর্জের ঘনিষ্ঠ বন্ধু এবং কুইডিচ প্রেমী। সে হগওয়ার্টসের কুইডিচ ধারাভাষ্যকার। তার সপ্তম বর্ষে সে ডিএ তে যোগদান করে। সে ফ্রেড ও জর্জের বিভিন্ন সামগ্রী পরীক্ষা-নিরীক্ষার কাজেও সহায়তা করে। ফ্রেড ও জর্জ অপ্রত্যাশিতভাবে হগওয়ার্টস ত্যাগ করার পর সে অনেকটাই একাকী হয়ে পড়ে। সে আমব্রিজের অফিসে দুইটি নিফলার রেখে দেয় যাতে সেগুলো আমব্রিজকে আক্রমণ করতে পারে। "ডেথলি হ্যালোসে" লি "পটারওয়াচ" নামে একটি রেডিও স্টেশনে যোগ দেয়। সেখান থেকে হ্যারি ও অর্ডারের সমর্থনে সে "রিভার" ছদ্মনামে অনুষ্ঠান সম্প্রচার করতে থাকে। হগওয়ার্টসের যুদ্ধে জর্জ ও লি একসাথে ডেথ ইটার ইয়াক্সলিকে পরাজিত করে।


title: ডাম্বলডোর’স আর্মি

text: প্রথম দুইটি চলচ্চিত্রে ল্যুক ইয়ংব্লাড লি এর চরিত্রে অভিনয় করে এবং "অর্ডার অফ দ্য ফিনিক্স" ভিডিও গেমে কন্ঠ দেয়।


title: ডাম্বলডোর’স আর্মি

text: ডিন থমাস (ইংরেজিঃ Dean Thomas) হ্যারির বর্ষের গ্রিফিন্ডর হাউজের ওকজন ছাত্র। তাকে কৃষ্ণবর্ণের এবং রনের চেয়েও লম্বা হিসেবে বর্ণনা করা হয়েছে। তার ঘনিষ্ঠ বন্ধু হচ্ছে সিমাস ফিনিগান। সে ফুটবল খেলার একজন ভক্ত। একারণে সে কুইডিচকে একটি জটিল খেলা হিসেবে দেখে। ডিনের মা একজন মাগল এবং বাবা একজন বিশুদ্ধ রক্তের জাদুকর ছিলেন। ডিন যখন ছোট ছিল, তখন তার বাবা ডিন ও তার মাকে ডেথ ইটারদের হাত থেকে রক্ষা করা জন্য তাদেরকে ছেড়ে চলে যায়। পরবর্তীকালে ডেথ ইটাররা তাকে হত্যা করে। ডিন তার মা ও সৎ বাবার কাছে প্রতিপালিত হয়। তার কয়েকজন সৎ ভাইবোন আছে।


title: ডাম্বলডোর’স আর্মি

text: ডিন তার পঞ্চম বর্ষে ডিএ তে যোগ দেয়। সে প্রথম থেকেই হ্যারি এবং ডাম্বলডোরকে বিশ্বাস করত। তবে এ বিষয়ে হ্যারি ও সিমাস যখন ঝগড়া শুরু করে, তখন ডিন কারো পক্ষই নেয়নি। বছরের শেষ দিকে সে জিনি উইজলির সাথে সম্পর্ক গড়ে তোলে। "হাফ-ব্লাড প্রিন্সে" কেটি বেলকে হাসপাতালে নিয়ে যাওয়ার পর, তার পরিবর্তে ডিন কুইডিচ টিমে চেজার হিসেবে খেলার সু্যোগ পায়। অল্প কিছুদিনের মধ্যেই অতি নগণ্য কারণে জিনির সাথে তার সম্পর্কের ইতি ঘটে। এ সম্পর্ক ভাঙ্গার পিছনে অবশ্য হ্যারিরও হাত ছিল। ফেলিক্স ফেলিসিস পোশানের প্রভাবে সে অনিচ্ছাকৃতভাবে জিনি ও ডিনের মধ্যে ভুল বোঝাবুঝি সৃষ্টি করে। এর ফলেই তাদের সম্পর্ক শেষ হয়।


title: ডাম্বলডোর’স আর্মি

text: "ডেথলি হ্যালোসে" ডিন নিজেকে হাফ-ব্লাড প্রমাণ করতে ব্যর্থ হওয়ার কারণে হগওয়ার্টস ত্যাগ করতে বাধ্য হয় এবং ভলডেমর্ট নিয়ন্ত্রিত মন্ত্রণালয়ের গ্রেফতার এড়াতে পালিয়ে বেড়াতে থাকে। হ্যারি, রন ও হারমায়োনি সর্বপ্রথম তাকে অন্যান্য পলাতক মাগল বংশজাত টেড টোংকস, ডার্ক ক্রেসওয়েল এবং গবলিন গ্রিপহুক ও গোর্নাকের সাথে দেখতে পায়। স্ন্যাচাররা এই গ্রুপটিকে আক্রমণ করে ডিন ও গ্রিপহুক ছাড়া অন্যদের হত্যা করে। পরে, হ্যারি, রন ও হারমায়োনিকেও স্ন্যাচাররা বন্দী করে এবং ডিন ও গ্রিপহুকের সাথে ম্যালফয় ম্যানরে নিয়ে যায়। ডব্বি তাদের সকলকে সেখান থেকে উদ্ধার করে নিরাপত্তার জন্য বিল ও ফ্লেউরের শেল কটেজে নিয়ে যায়। বইয়ের শেষদিকে, ডিন হগওয়ার্টসে ফিরে যায় এবং যুদ্ধে অংশগ্রহণ করে। যুদ্ধের সময়, ডিন একজন অজ্ঞাতনামা ডেথ ইটারকে স্টান (সম্মোহন) করে। এরপর ডলোহভ তাকে হত্যা করার চেষ্টা করার জন্য চেষ্টা করার সময়, পার্বতি ডলোহভকে আক্রমণ করে এবং ডিনকে রক্ষা করে।


title: ডাম্বলডোর’স আর্মি

text: আলফ্রেড এনচ প্রত্যেকটি "হ্যারি পটার" চলচ্চিত্রে ডিনের ভূমিকায় অভিনয় করেছে এবং "অর্ডার অফ দ্য ফিনিক্স" ভিডিও গেমসে ডিনের কন্ঠ দিয়েছে।


title: ডাম্বলডোর’স আর্মি

text: পদ্মা পাতিল (ইংরেজিঃ Padma Patil) হ্যারির বর্ষের র‌্যাভেনক্ল হাউজের ছাত্রী এবং সে গ্রিফিন্ডর হাউজের ছাত্রী পার্বতি পাতিলের জমজ বোন। "গবলেট অফ ফায়ারে" সে রনের সাথে ইউল বলে অংশ নেয়। কিন্তু সে এতে মোটেই খুশি হয় নি। কারণ রনের নাচের প্রতি কোন আগ্রহই ছিল না। বরং সে হারমায়োনি ও ক্রামের দিকে তাকিয়ে থেকেই পুরো সময়টা পার করে দেয়। তাই সে ও পার্বতি বক্সবেটন একাডেমির ছাত্রদের সাথে নাচে অংশ নেয়। "অর্ডার অফ দ্য ফিনিক্সে" পদ্মা র‌্যাভেনক্ল হাউজের প্রিফেক্ট নির্বাচিত হয় এবং পরবর্তীতে সে তার বোনের সাথে ডিএ তে যোগ দেয়। "হাফ-ব্লাড প্রিন্সে" ডাম্বলডোরের মৃত্যুর পর তাদের বাবা মা তাদেরকে হগওয়ার্টস থেকে বাড়িতে ফিরিয়ে নেয়। "ডেথলি হ্যালোসে" তারা হগওয়ার্টসের যুদ্ধে অংশ নেওয়ার জন্য পুনরায় হগওয়ার্টসে ফিরে আসে।


title: ডাম্বলডোর’স আর্মি

text: আফশান আজাদ "গবলেট অফ ফায়ার", "অর্ডার অফ দ্য ফিনিক্স" ও "হাফ-ব্লাড প্রিন্স" চলচ্চিত্রে পদ্মার ভূমিকায় অভিনয় করে এবং ভিডিও গেমে কন্ঠ দেয়। সে "ডেথলি হ্যালোসেও" অভিনয় করবে। চলচ্চিত্র সিরিজে, পদ্মাকে একজন গ্রিফিন্ডর হিসেবে দেখানো হয়েছে।


title: ডাম্বলডোর’স আর্মি

text: পার্বতী পাতিল (ইংরেজিঃ Parvati Patil) হ্যারির বর্ষের গ্রিফিন্ডর হাউজের একজন ছাত্রী এবং সে র‌্যাভেনক্ল হাউজের ছাত্রী পদ্মা পাতিলের জমজ বোন। ল্যাভেন্ডার ব্রাউন তার সবচেয়ে ঘনিষ্ঠ বন্ধু। তাদের দুইজনের মধ্যে অনেক মিল ও সাদৃশ্য লক্ষ্য করা যায়। তারা দুইজন একই ধরনের ক্লাস বিশেষ করে ডিভাইনেশন পছন্দ করে। এই কারণে প্রফেসর ট্রিলনীর সাথে তাদের দুইজনের ঘনিষ্ঠ সম্পর্ক বিদ্যমান। "ফিলোসফার্স স্টোনে" তাদের প্রথম বর্ষে ফ্লাইং ক্লাসে, পার্বতী অপেক্ষাকৃত দুর্বল নেভিলকে ম্যালফয়ের হাত থেকে রক্ষার চেষ্টা করে। এসময় "মোটা ছোট শিশুদের" প্রতি ভালবাসার জন্য প্যানসি পার্কিনসন তাকে নিয়ে হাসাহাসি করে। "গবলেট অফ ফায়ারে" পার্বতী হ্যারির সাথে ইউল বলে অংশগ্রহণ করে। কিন্তু সে এতে মোটেই খুশি হয় নি। কারণ হ্যারির নাচের প্রতি কোন আগ্রহই ছিল না। বরং সে চো চ্যাং ও সেডরিক ডিগরির দিকে ঈর্ষাকাতরভাবে তাকিয়ে থেকেই পুরো সময়টা পার করে দেয়। তাই সে বক্সবেটন একাডেমির ছাত্রদের সাথে নাচে অংশ নেয়


title: ডাম্বলডোর’স আর্মি

text: "অর্ডার অফ দ্য ফিনিক্সে" তার পঞ্চম বর্ষে সে ও তার বোন ডাম্বলডোরের আর্মিতে যোগ দেয়। "হাফ-ব্লাড প্রিন্সে" ডাম্বলডোরের মৃত্যুর পর তাদের বাবা মা তাদেরকে হগওয়ার্টস থেকে বাড়িতে ফিরিয়ে নেয়। কিন্তু তারা দুজনেই তাদের সপ্তম বর্ষে হগওয়ার্টসে ফিরে আসে। তারা হগওয়ার্টসের যুদ্ধে অংশ নেয়। যুদ্ধের সময় পার্বতী ডেথ ইটার ট্রেভার্সের সাথে লড়াই করে এবং অ্যান্টোনিন ডলোহভের উপর ফুল বডি-বাইন্ড কার্স প্রয়োগ করে এবং ডিন থমাসকে রক্ষা করে।


title: ডাম্বলডোর’স আর্মি

text: পাতিল নাম এবং চলচ্চিত্রের রূপায়ণ থেকে ধারণা করা হয় যে, পার্বতী ও পদ্মা ভারতীয় বংশোদ্ভূত। ভারতের মহারাষ্ট্র প্রদেশে "পাতিল" একটি জনপ্রিয় মারাঠি পদবি। রাউলিং প্রথমে পাতিল বোনদের ডাকনাম "মা" দিয়ে শুরু করতে চেয়েছিলেন এবং তাদের শেষনাম পাতিলের বদলে "পটেল" ছিল।


title: ডাম্বলডোর’স আর্মি

text: "প্রিজোনার অফ আজকাবান" চলচ্চিত্রে সিতারা শাহ পার্বতীর চরিত্রে অভিনয় করেছে। কিন্তু "গবলেট অফ ফায়ার", "অর্ডার অফ দ্য ফিনিক্স" ও "হাফ-ব্লাড প্রিন্স" চলচ্চিত্রে পার্বতীর ভূমিকায় শেফালি চৌধুরী অভিনয় করে। সে "ডেথলি হ্যালোসেও" ফিরে আসবে। এছাড়া "অর্ডার অফ দ্য ফিনিক্স" ভিডিও গেমসে শেফালি পার্বতীর কন্ঠ দিয়েছে।


title: ডাম্বলডোর’স আর্মি

text: জাস্টিন ফিঞ্চ-ফ্লেচলি (ইংরেজিঃ Justin Finch-Flechley) হ্যারির বর্ষের হাফলপাফ হাউজের একজন ছাত্র। সে একজন মাগল বংশজাত জাদুকর। "চেম্বার অফ সিক্রেটসে" জাস্টিন ও গ্রিফিন্ডর হাউজের ভূত নিয়ারলি হেডলেস নিক একসাথে বাসিলিস্কটির আক্রমণের শিকার হয় এবং পাথর হয়ে যায়। "অর্ডার অফ দ্য ফিনিক্সে" জাস্টিন ডাম্বলডোরের আর্মিতে যোগদান করে। বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, জাস্টিন তাদের মধ্যে অন্যতম।


title: ডাম্বলডোর’স আর্মি

text: এডওয়ার্ড র‌্যান্ডেল "চেম্বার অফ সিক্রেটস" চলচ্চিত্রে জাস্টিনের চরিত্রে অভিনয় করেছে।


title: ডাম্বলডোর’স আর্মি

text: সিমাস ফিনিগান (ইংরেজিঃ Seamus Finnigan) হ্যারির বর্ষের গ্রিফিন্ডর হাউজের একজন ছাত্র। সে জাতিতে আইরিশ এবং তার চুল বালু রঙের। সে একজন কুইডিচ ভক্ত এবং তার প্রিয় দল কেনমেয়ার কেস্ট্রেলস। হাউজমেট ডিন থমাস তার সবচেয়ে ঘনিষ্ঠ বন্ধু। তার মা একজন জাদুকর কিন্তু তার বাবা মাগল।


title: ডাম্বলডোর’স আর্মি

text: "গবলেট অফ ফায়ারে" সে তার মা ও ডিনের সাথে বিশ্বকাপ কুইডিচ দেখতে যায়। সে ল্যাভেন্ডার ব্রাউনের সাথে ইউল বলে অংশ নেয়। পরবর্তীকালে "অর্ডার অফ দ্য ফিনিক্সে" প্রথমদিকে সে মন্ত্রনালয়ের হ্যারির বিরুদ্ধে অবস্থানকে সমর্থন করলেও, পরবর্তীকালে সে তার ভুল বুঝতে পারে এবং ডিএ তে যোগ দেয়। "হাফ-ব্লাড প্রিন্সে" সিমাস ডাম্বলডোরের শেষকৃত্য অনুষ্ঠানে অংশগ্রহণ করে।


title: ডাম্বলডোর’স আর্মি

text: "ডেথলি হ্যালোসে" যেসব ডিএ সদস্য হগওয়ার্টসের যুদ্ধের পূর্বে রুম অফ রিকোয়ারমেন্টে লুকিয়ে ছিল, সিমাস তাদের মধ্যে অন্যতম। পরবর্তীকালে সে যুদ্ধে যোগদান করে। যুদ্ধ চলাকালে সে, লুনা ও আর্নি নিজেদের পেট্রোনাস প্রয়োগের মাধ্যমে হ্যারিকে ডিমেন্টরদের পরাজিত করতে সাহায্য করে। সিমাসের পেট্রোনাস হল শিয়াল। যুদ্ধের শেষ পর্যায়ে সে গ্রেট হলে উপস্থিত ছিল।


title: ডাম্বলডোর’স আর্মি

text: ডেভন মুরে প্রত্যেকটি "হ্যারি পটার" চলচ্চিত্রে সিমাসের চরিত্রে অভিনয় করেছে।


title: ডাম্বলডোর’স আর্মি

text: ল্যাভেন্ডার ব্রাউন (ইংরেজিঃ Lavender Brown) হ্যারির বর্ষের গ্রিফিন্ডর হাউজের একজন ছাত্রী এবং রনের প্রথম গার্লফ্রেন্ড। সে হাউজমেট পার্বতি পাতিলের অত্যন্ত ঘনিষ্ঠ বন্ধু। তাদের দুইজনের মধ্যে অনেক মিল ও সাদৃশ্য লক্ষ্য করা যায়। তারা দুইজন একই ধরনের ক্লাস বিশেষ করে ডিভাইনেশন পছন্দ করে। এই কারণে প্রফেসর ট্রিলনীর সাথে তাদের দুইজনের ঘনিষ্ঠ সম্পর্ক বিদ্যমান। ল্যাভেন্ডার তার চতুর্থ বর্ষে সিমাস ফিনিগানের সাথে ইউল বল এ অংশগ্রহণ করে। প্রথমদিকে সে মন্ত্রনালয়ের হ্যারির বিরুদ্ধে অবস্থানকে সমর্থন করলেও, সে ডাম্বলডোরের আর্মির অরিজিনাল সদস্যদের একজন।


title: ডাম্বলডোর’স আর্মি

text:
"হাফ-ব্লাড প্রিন্সে" ল্যাভেন্ডার রনের সাথে ডেটিং শুরু করে এবং সে রনকে 'ওন-ওন' নাম দেয়। প্রকৃতপক্ষে, রন তাকে মনেপ্রাণে গ্রহণ করেনি, বরং সে হারমায়োনিকে ঈর্ষান্বিত করার জন্য এই সম্পর্ক টিকিয়ে রেখেছিল। এদিকে ল্যাভেন্ডার হারমায়োনির সাথে রনের বন্ধুত্বে ঈর্ষান্বিত হতে থাকে এবং অবশেষে যখন সে রন ও হারমায়োনিকে একত্রে হ্যারির ডর্মিটরি থেকে বেরিয়ে আসতে দেখে তখন সে রনের সাথে সম্পর্ক শেষ করে। সে ভেবেছিল ঐ সময় রন ও হারমায়োনি সেখানে একাকী ছিল, কিন্তু প্রকৃতপক্ষে হ্যারিও সেখানে তার অদৃশ্য হওয়ার আলখাল্লা পরিহিত অবস্থায় ছিল। "ডেথলি হ্যালোসে" ল্যাভেন্ডার হগওয়ার্টসের যুদ্ধে অংশগ্রহণ করে। যুদ্ধের এক পর্যায়ে সে ফেনরির গ্রেব্যাকের আক্রমণের শিকার হয এবং মারা যায়। যদিও হারমায়োনি তাকে বাঁচাবার শেষ চেষ্টা করেছিল।
"প্রিজোনার অফ আজকাবানে" জেনিফার স্মিথ ল্যাভেন্ডারের চরিত্রে অভিনয় করে। কিন্তু "হাফ-ব্লাড প্রিন্সে" জেসি কেইভ এই চরিত্রে অভিনয় করে এবং "ডেথলি হ্যালোসেও" সে অভিনয় করবে।


title: ডাম্বলডোর’স আর্মি

text: টেরি বুট (ইংরেজিঃ Terry Boot) হ্যারির বর্ষের র‌্যাভেনক্ল হাউজের একজন ছাত্র এবং হাউজমেট মাইকেল কর্নার ও অ্যান্থনি গোল্ডস্টেইনের ঘনিষ্ঠ বন্ধু। "অর্ডার অফ দ্য ফিনিক্সে" টেরি ডাম্বলডোরের আর্মিতে যোগদান করে। বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, টেরি তাদের মধ্যে অন্যতম। "হাফ-ব্লাড প্রিন্সে" টেরি হোরেস স্লাগহর্নের অ্যাডভান্স পোশন ক্লাসের জন্য মনোনীত হয়। "ডেথলি হ্যালোসে" টেরি হ্যারি, রন ও হারমায়োনিকে সমর্থন করার অপরাধে ক্যারোদের হাতে নির্যাতিত হয় এবং পরবর্তীকালে হগওয়ার্টসের যুদ্ধে অংশগ্রহণ করে।


title: ডাম্বলডোর’স আর্মি

text: রাউলিংয়ের প্রাথমিক প্রি-ক্যানন ক্লাস লিস্টে টেরির নাম ছিল ট্রেভর। টেরিকে এখন পর্যন্ত কোন চলচ্চিত্রে দেখা যায়নি। তবে "অর্ডার অফ দ্য ফিনিক্স" ভিডিও গেমে তার উপস্থিতি রয়েছে।


title: ডাম্বলডোর’স আর্মি

text: কেটি বেল (ইংরেজিঃ Katie Bell) হ্যারির চেয়ে এক বর্ষ উপরে গ্রিফিন্ডর হাউজের ছাত্রী। সে তার দ্বিতীয় বর্ষে গ্রিফিন্ডর কুইডিচ টিমে চেজার হিসেবে যোগ দেয় এবং ষষ্ঠ বর্ষে ডাম্বলডোরের আর্মিতে যোগদান করে। "হ্যারি পটার অ্যান্ড দ্য হাফ-ব্লাড প্রিন্সে" গ্রিফিন্ডর কুইডিচ টিমে হ্যারির পাশাপাশি সেই একমাত্র খেলোয়াড় যে অলিভার উডের গঠিত অরিজিনাল গ্রিফিন্ডর কুইডিচ টিমে ছিল।


title: ডাম্বলডোর’স আর্মি

text: "হাফ-ব্লাড প্রিন্সে" ম্যালফয় কেটির মাধ্যমে ডাম্বলডোরের কাছে একটি অভিশপ্ত নেকলেস পাঠানোর চেষ্টা করে। এলক্ষ্যে সে কেটির উপর ইমপেরিয়াস কার্স প্রয়োগ করে এবং অভিশপ্ত নেকলেসটি কেটির কাছে দেয়। কিন্তু কেটি ভুলক্রমে নেকলেসটি স্পর্শ করে ফেলে। ফলে তাকে কয়েক মাস সেন্ট মাঙ্গো হাসপাতালে কাটাতে হয়। পরবর্তীকালে সে সম্পূর্ণ সুস্থ হয়ে ফিরে আসে এবং গ্রিফিন্ডরের পক্ষে ফাইনাল কুইডিচ ম্যাচে অংশগ্রহণ করে ও র‌্যাভেনক্লকে হারানোর মাধ্যমে কুইডিচ কাপ জয় করে। "ডেথলি হ্যালোসে" সে অলিভার, অ্যাঞ্জেলিনা ও অ্যালিসিয়ার সাথে হগওয়ার্টসে ফিরে আসে এবং যুদ্ধে অংশগ্রহণ করে।


title: ডাম্বলডোর’স আর্মি

text: প্রথম দুটি চলচ্চিত্রে এমিলি ডেইল এবং "হাফ-ব্লাড প্রিন্সে" জর্জিনা লিওনিডাস কেটির চরিত্রে অভিনয় করে ও ভিডিও গেমে কন্ঠ দেয়।


title: ডাম্বলডোর’স আর্মি

text: সুজান বোনস (ইংরেজিঃ Susan Bones) হ্যারির বর্ষের হাফলপাফ হাউজের একজন ছাত্রী। "অর্ডার অফ দ্য ফিনিক্সে" সুজান ডাম্বলডোরের আর্মিতে যোগদান করে। তার আন্টি অ্যামেলিয়া বোনস জাদু মন্ত্রণালয়ের একজন উচ্চপদস্থ কর্মকর্তা ছিলেন। যখন ডেথ ইটাররা আজকাবান জেল ভেঙ্গে পলায়ন করে, তখন জানা যায়, তার চাচা এডগার বোনস সপরিবারে সেই ডেথ ইটারদের হাতে নিহত হন। বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, সুজ্যান তাদের মধ্যে অন্যতম। সিরিজে তার সর্বশেষ উপস্থিতি দেখা যায় "হাফ-ব্লাড প্রিন্সে", যখন অ্যাপারেশন শেখার সময় তার পা দেহ থেকে বিচ্ছিন্ন হয়ে যায়।


title: ডাম্বলডোর’স আর্মি

text: এলিনর কলম্বাস (পরিচালক ক্রিস কলম্বাস এর মেয়ে) প্রথম দুটি চলচ্চিত্রে সুজ্যানের চরিত্রে অভিনয় করে।


title: ডাম্বলডোর’স আর্মি

text: আর্নি ম্যাকমিলান (ইংরেজিঃ Ernie Macmillan)হ্যারির বর্ষের হাফলপাফ হাউজের একজন ছাত্র। তাকে বলিষ্ঠ দেহের অধিকারী হিসেবে বর্ণনা করা হয়েছে। সে একজন বিশুদ্ধ রক্তের (পিউর ব্লাড) জাদুকর। "চেম্বার অফ সিক্রেটসে" হ্যারিকে সাপের সাথে কথা বলতে দেখে আর্নি বিশ্বাস করে যে, হ্যারিই স্লিদারিনের উত্তরাধিকারী। পরে নিজের ভুল বুঝতে পেরে সে হ্যারির কাছে ক্ষমা চায়। "গবলেট অফ ফায়ারে" অনুষ্ঠিত ট্রাইউইজার্ড টুর্নামেন্টে আর্নি সেডরিককে সমর্থন করে এবং ""সাপোর্ট সেডরিক ডিগরি"" ব্যাজ পরিধান করে।


title: ডাম্বলডোর’স আর্মি

text: "অর্ডার অফ দ্য ফিনিক্সে" আর্নি হান্নাহর সাথে হাফলপাফ হাউজের প্রিফেক্ট নির্বাচিত হয় এবং ডাম্বলডোরের আর্মিতে যোগদান করে। সে স্বল্পসংখ্যক হগওয়ার্টস ছাত্রদের মধ্যে অন্যতম যারা খোলাখুলিভাবে হ্যারিকে সমর্থন করে। সে আউল পরীক্ষার চাপ কমানোর জন্য দৈনিক আট থেকে দশ ঘণ্টা পড়াশোনা করতে শুরু করে। তার কঠোর পরিশ্রমের পুরস্কারও অবশ্য সে লাভ করে। হাফ-ব্লাড প্রিন্সে সে স্লাগহর্নের অ্যাডভান্স পোশান ক্লাসের জন্য নির্বাচিত হয়। ডেথ ইটাররা হগওয়ার্টসে প্রবেশ করার পর সে লড়াই করার জন্য প্রস্তুতি নেয়। "ডেথলি হ্যালোসে" সে হগওয়ার্টসের যুদ্ধে অংশ নেয়। যুদ্ধ চলাকালীন সময়ে, সে, লুনা ও সিমাস নিজ নিজ পেট্রোনাস প্রয়োগের মাধ্যমে হ্যারিকে ডিমেন্টরদের বিরুদ্ধে লড়াইয়ে সাহায্য করে। তার পেট্রোনাস হল ভালুক।


title: ডাম্বলডোর’স আর্মি

text: লুইস ডয়েল "চেম্বার অফ সিক্রেটস" ও "গবলেট অফ ফায়ারে" আর্নির চরিত্রে অভিনয় করে। সে "অর্ডার অফ দ্য ফিনিক্স" ভিডিও গেমসেও আর্নির কন্ঠ প্রদান করে।


title: ডাম্বলডোর’স আর্মি

text: অ্যালিসিয়া স্পিনেট (ইংরেজিঃ Alicia Spinnet) হ্যারির চেয়ে দুই বর্ষ উপরের গ্রিফিন্ডর হাউজের ছাত্রী। সে তার দ্বিতীয় বর্ষে গ্রিফিন্ডর কুইডিচ টিমে যোগ দেয়। সে একজন চেজার। তার সপ্তম বর্ষে, গ্রিফিন্ডর-স্লিদারিন ম্যাচের পূর্বে স্লিদারিন টিমের কিপার মাইলস ব্লেচলি তাকে জিনক্স করে। ফলে তার দুই চোখের পাতা ফুলে যায়। চৌদ্দজন প্রত্যক্ষদর্শীর কথায় কান না দিয়ে স্নেইপ বলেন যে এটা দূর্ঘটনাবশত হেয়ার থিকেনিং চার্মের ফলে হয়েছে। "অর্ডার অফ দ্য ফিনিক্সে" তার সপ্তম বর্ষে সে ডিএ তে যোগ দেয়। "ডেথলি হ্যালোসে" সে হগওয়ার্টসে ফিরে আসে এবং যুদ্ধে অংশ নেয়।


title: ডাম্বলডোর’স আর্মি

text: "ফিলোসফার্স স্টোনে" লেইলাহ সাদারল্যান্ড এবং "চেম্বার অফ সিক্রেটসে" রোচেলে ডগলাস অ্যালিসিয়ার চরিত্রে অভিনয় করেছে।


title: ডাম্বলডোর’স আর্মি

text: জ্যাকেরিয়াস স্মিথ (ইংরেজিঃ Zacharias Smith) হ্যারির বর্ষের একজন ছাত্র এবং হাফলপাফ কুইডিচ টিমের চেজার। জ্যাকেরিয়াস মোটেও তার হাউজের অন্যান্যদের মত নয়। তার আচার আচরণে বেশিরভাগ ছাত্রছাত্রী বিশেষ করে সিরিজের প্রধান চরিত্ররা বিরক্ত। "অর্ডার অফ দ্য ফিনিক্সে" সে ডিএ তে যোগ দিলেও, প্রথমদিকে সে সন্দেহপ্রবণ থাকে। হারমায়োনি পরে হ্যারি ও রনকে জানায় যে, সে জ্যাকেরিয়াসকে ডিএ তে যোগ দিতে বলেছিল, কারণ সে যখন আর্নি ও হান্নাহর সাথে এ বিষয়ে আলোচনা করছিল, তখন জ্যাকেরিয়াস তা শোনে ফেলে। পরবর্তীকালে, জ্যাকেরিয়াস ডিএ সম্পর্কে অন্যান্য সদস্যদের মতই আগ্রহী হয়ে উঠে।


title: ডাম্বলডোর’স আর্মি

text: "হাফ-ব্লাড প্রিন্সে", জিনি জ্যাকেরিয়াসকে তার বিখ্যাত ব্যাট-বোগি হেক্স দ্বারা আক্রমণ করে, কারণ সে মন্ত্রণালয়ে কি ঘটেছিল তা জানার জন্য ক্রমাগত জিনিকে বিরক্ত করছিল। সে গ্রিফিন্ডরের সাথে স্লিদারিনের কুইডিচ ম্যাচে ধারাভাষ্যকার হিসেবে দায়িত্ব পালন করার সময় গ্রিফিন্ডর টিমের প্রতি বিভিন্ন আক্রমণাত্মক ভাষা ব্যবহার করে। ডাম্বলডোরের মৃত্যুর পর তার বাবা তাকে হগওয়ার্টস থেকে নিয়ে যায়। "ডেথলি হ্যালোসে" সে হগওয়ার্টসে ফিরে আসলেও, হগওয়ার্টসের যুদ্ধে অংশগ্রহণ করে নি, বরং পালিয়ে যায়।


title: ডাম্বলডোর’স আর্মি

text: নিক শার্ম "অর্ডার অফ দ্য ফিনিক্স" চলচ্চিত্রে জ্যাকেরিয়াসের ভূমিকায় অভিনয় করে এবং ভিডিও গেমসে কন্ঠ দেয়।


title: জাদু মন্ত্রক

text: জাদু মন্ত্রক বা জাদু মন্ত্রণালয় (ইংরেজি: Ministry of Magic) জে. কে. রাউলিং রচিত "হ্যারি পটার" সিরিজে উল্লিখিত ব্রিটেনের জাদুকর সম্প্রদায়ের একটি কাল্পনিক সরকার। "হ্যারি পটার অ্যান্ড দ্য ফিলোসফার্স স্টোন" উপন্যাসে জাদু মন্ত্রকের কথা প্রথম উল্লেখ করা হয়। "হ্যারি পটার অ্যান্ড দ্য অর্ডার অফ দ্য ফিনিক্স" উপন্যাসে প্রথম জাদু মন্ত্রকের বর্ণনা দেওয়া হয়। সমগ্র সিরিজ জুড়ে দেখানো হয়েছে যে জাদু মন্ত্রক আগাগোড়া দুর্নীতিপূর্ণ। এর উচ্চপদস্থ আধিকারিকবর্গ প্রকৃত ঘটনা ও জাদুদুনিয়ার বিপদ সম্পর্কে অন্ধ। খলনায়ক লর্ড ভলডেমর্টের উত্থানের পর জাদু মন্ত্রক দুর্নীতির চূড়ান্ত অবস্থায় চলে যায়।


title: জাদু মন্ত্রক

text: জাদুমন্ত্রী প্রত্যেক নতুন মাগল প্রধানমন্ত্রীর সঙ্গে সাক্ষাৎ করে তাঁকে জাদুদুনিয়ার অস্তিত্ব সম্পর্কে অবহিত করেন। তিনি প্রধানমন্ত্রীকে জানান যে যখন জাদুদুনিয়ার কোনো ঘটনার দ্বারা মাগলরা বিপন্ন হবে, তখনই তিনি প্রধানমন্ত্রীর সঙ্গে যোগাযোগ করবে। যেমন, কোনো বিপজ্জনক জাদুক্ষমতাসম্পন্ন বস্তু বা প্রাণীকে যুক্তরাজ্যে নিয়ে আসা হলে জাদুমন্ত্রী মাগল প্রধানমন্ত্রীকে সে সম্পর্কে অবহিত করেন।


title: জাদু মন্ত্রক

text: ১০ ডাউনিং স্ট্রিটে ব্রিটিশ প্রধানমন্ত্রীর কার্যালয়ে রাখা একটি চিত্রের মাধ্যমে জাদুমন্ত্রী ব্রিটিশ প্রধানমন্ত্রীর সঙ্গে যোগাযোগ রাখেন। একটি চিরস্থায়ী বন্ধনমন্ত্র বলে এই চিত্রটিকে দেওয়াল থেকে সরানো যায় না। এই চিত্রটি ব্রিটিশ প্রধানমন্ত্রীকে জাদুমন্ত্রীর উপস্থিতি সম্পর্কে অবহিত করে। "হ্যারি পটার" সিরিজের কর্নেলিয়াস ফাজ ও রুফাস স্ক্রিমগেয়র প্রমুখ মন্ত্রীকে ব্রিটিশ প্রধানমন্ত্রীর প্রতি পৃষ্ঠপোষকসুলভ আচরণ করতে দেখা যায়।


title: জাদু মন্ত্রক

text: জাদু মন্ত্রকের পূর্বসূরি সরকার ব্যবস্থাটি হল "জাদুকর পরিষদ" ("Wizards' Council")। এই সংগঠন "হ্যারি পটার" জাদু দুনিয়ার প্রাচীনতম সরকার ব্যবস্থা।


title: জাদু মন্ত্রক

text: "হ্যারি পটার" সিরিজে মন্ত্রকের কর্মচারীদের প্রধানত অনির্বাচিত কর্মী হিসেবেই দেখানো হয়েছে। যদিও বলা হয়েছে যে জাদুমন্ত্রীর পদটি নির্বাচিত। কিন্তু মন্ত্রীকে নিয়োগ বা পদচ্যুত করার ক্ষমতা কে রাখেন তা কোথাও বলা হয়নি। অবশ্য সমগ্র "হ্যারি পটার" সিরিজেই দেখা যায় যে জাদু মন্ত্রক জাদুকরদের জনমত প্রসঙ্গে অত্যন্ত সংবেদন ও নির্ভরশীল। তবে জাদুকরদের মতামতকে মন্ত্রক জাদুবিশ্বের সংবাদপত্র "ডেইলি প্রফেট" পত্রিকার মাধ্যমে প্রভাবিত করতে সদা সপ্রচেষ্ট। জাদুশিক্ষা সম্পন্ন করার পরই জাদুকরেরা মন্ত্রকের কর্মচারী হিসেবে নিযুক্ত হতে পারেন। যদিও বিভিন্ন প্রকার পদে নিয়োগের জন্য নির্দিষ্ট যোগ্যতা অথবা পরীক্ষায় নির্দিষ্ট বিষয়ের ফলাফল চাওয়া হয়।


title: জাদু মন্ত্রক

text: এছাড়া, বিভিন্ন সময়ে এই সরকারকে অযোগ্য ও দুর্নীতিপরায়ণ সরকার ব্যবস্থা হিসেবে প্রদর্শিত করা হয়েছে। জাদু মন্ত্রকের অযোগ্যতার একটি নিদর্শন হল সর্বোচ্চ নিরাপত্তাযুক্ত রহস্য বিভাগে কোনো আক্রমণ চিহ্নিতকরণ বা প্রতিহত করতে না পারা। নিরাপত্তার অভাবজনিত কারণে হগওয়ার্টের একদল ছাত্র ও এক ডজন ডেথ ইটার সহ লর্ড ভল্ডেমর্ট এই অংশে ঢুকে পড়ে পরস্পরের বিরুদ্ধে সংঘাতে জড়িয়ে পড়ে।


title: জাদু মন্ত্রক

text: সিরিজের বইগুলির বর্ণনা অনুসারে, জাদুকরদের বিচারব্যবস্থায় অভিযুক্তের সপক্ষে বা বিরুদ্ধে তথ্যপ্রমাণের পরিবর্তে ঘটনার সম্ভাব্যতা নির্ণয়ে ব্যক্তিগত সংস্কারের গুরুত্বই বেশি। সকল অভিযুক্ত ব্যক্তির বিচারও হয় না। বিনা নোটিশে ডিক্রি জারি করতে মন্ত্রক সিদ্ধহস্ত। কখনও আবার মন্ত্রক খারাপ খবরকে উপেক্ষা করে প্রকৃত সমস্যা সমাধানে নিজেদের অনীহাই প্রকাশ করে ফেলে। হ্যারি পটার অ্যান্ড দ্য চেম্বার অফ সিক্রেট উপন্যাসে দেখা যায়, হগওয়ার্টের আক্রমণের ব্যাপারে ব্যবস্থা নিতে দীর্ঘসূত্রিতা করছেন মন্ত্রী ফাজ। পঞ্চম উপন্যাসে, সকল তথ্যপ্রমাণ থাকা সত্ত্বেও ফাজ ভলডেমর্টের পুনরুত্থানের সংবাদটিকে অসত্য বলে উড়িয়ে দিচ্ছেন এবং হ্যারি পটারে বিশ্বাসযোগ্যতা নষ্ট করার জন্য প্রচারাভিযানে নেমেছেন; কারণ তাঁর ভয় অ্যালবাস ডাম্বলডোর তাঁর পদের জন্য লোলুপ। কিন্তু এর পরই মন্ত্রককে সত্য মেনে নিতে হয়। অযোগ্যতার জন্য ফাজ অপসৃত হন এবং রুফাস স্ক্রিমগেয়ার জাদুমন্ত্রী নির্বাচিত হন।


title: জাদু মন্ত্রক

text: সিরিজের অন্তিম ভাগে ডেথলি হ্যালোসের পর ব্রিটেনের জাদুমন্ত্রী হন কিংসলে শ্যাকলবোল্ট।পরে অবশ্য এর ১৯ বছর পর হ্যারি পটার অ্যান্ড দ্য কার্সড চাইল্ড এ হারমায়োনি গ্রেঞ্জারকে জাদু মন্ত্রী হিসেবে দেখা যায়। কিংসলে ভলডেমর্টের ক্রীড়ানক পায়াস থিকনিসকে অপসারিত করে জাদুমন্ত্রী নির্বাচন হয়েছিলেন। উল্লেখ্য স্ক্রিমগেয়ারকে হত্যার পর ভলডেমর্টের ইমপেরিয়াস কার্সের অধীনে থিকনিস তাঁর হয়ে কাজ করছিলেন।


title: জাদু মন্ত্রক

text: স্ক্রিমগেয়ার ফাজকে অপসারিত করে জাদুমন্ত্রী হন। ফাজ আবার মিলিসেন্ট ব্যাগনল্ডকে অপসারিত করে জাদুমন্ত্রী হয়েছিলেন। ব্যাগনল্ডের সম্পর্কে অবশ্য কোনো তথ্যই জানা যায় না। অন্যান্য মন্ত্রীদের মধ্যে গ্রোগান স্টাম্প (১৭৭০-১৮৮৪) ছিলেন অত্যন্ত জনপ্রিয়। তিনি ১৮১১ সালে জাদুমন্ত্রী হন। জীব বনাম পশু বর্গীকরণ সমস্যার সমাধান তাঁর উল্লেখযোগ্য কীর্তি। আর্টেমিসিয়া লুফকিন ছিলেন প্রথম মহিলা জাদুমন্ত্রী। অ্যালবাস ডাম্বলডোরকে অন্তত তিন বার জাদুমন্ত্রীর পদ গ্রহণের আহ্বান জানানো হয়। কিন্তু ডাম্বলডোর এই পদ গ্রহণে অস্বীকার করেছিলেন। হগওয়ার্টে বিদ্যালয় জীবনের শেষ পরর্বে টম মার্ভোলো রিডলের জাদুমন্ত্রী হওয়ার সম্ভাবনার কথাও কেউ কেউ বলতেন। তাঁর সেই বুদ্ধি, জাদুদক্ষতা ও জনমোহিনী ক্ষমতাও ছিল। কিন্তু রিডল জাদু মন্তকের সঙ্গে কোনোরূপ সহযোগিতা করতে অস্বীকার করেন।


title: জাদু মন্ত্রক

text: নিচে জ্ঞাত জাদুমন্ত্রীদের নাম ও কার্যকালের তথ্য প্রদত্ত হল:


title: জাদু মন্ত্রক

text: জাদু আইন বলবৎকরণ বিভাগ জাদু মন্ত্রকের সর্বাপেক্ষা গুরুত্বপূর্ণ বিভাগ। পুলিশ ও বিচারবিভাগের সমন্বয়ে গঠিত এই বিভাগটি জাদু মন্ত্রকের দ্বিতীয় স্তরে অবস্থিত। সিরিজের সূচনাভাগে এই বিভাগের বিভাগীয় প্রধান ছিলেন অ্যামেলিয়া বোনস। ভলডেমর্টের হাতে তিনি নিহত হওয়ার পর তাঁর স্থলে আসেন পায়াস থিকনিস। পরে ভলডেমর্ট থিকনিসকে ক্রীড়ানক মন্ত্রী নিযুক্ত করলে ইয়াক্সলে এই পদে বৃত হন। অতীতে বার্টিমাস ক্রাউচ সিনিয়র এই বিভাগের প্রধান ছিলেন বলে জানা যায়।


title: জাদু মন্ত্রক

text: রাউলিং জানিয়েছেন, হগওয়ার্টসে পড়াশোনা শেষ করে হারমায়োনি গ্রেঞ্জার প্রথমে জাদুক্ষমতাসম্পন্ন জীব নিয়ামন ও নিয়ন্ত্রণ বিভাগে যোগ দেয় এবং পরে সেখান থেকে বদলি এই বিভাগে আসে।


title: জাদু মন্ত্রক

text: অররের কাজ হল দুষ্ট জাদুকরদের অনুসরণ করে তাদের বন্দী করা। মিনার্ভা ম্যাকগনাগিলের মতে, অরর কার্যালয় কর্মচারীদের ন্যূনতম যোগ্যতা অন্তত পাঁচটি এন.ই.ডব্লিউ.টি (ন্যূনতম "একসিডস এক্সপেকটেশন" গ্রেড সহ)। তাঁর মতে পোশনস, ডিফেন্স এগেনস্ট দ্য ডার্ক আর্টস, ট্রান্সফিগারেশন, চার্মস ও হার্বোলজি এন.ই.ডব্লিউ.টি সর্বাপেক্ষা গ্রহণযোগ্য। অবশ্যই এই কার্যালয়ে পদপ্রার্থীদের একটি কঠিন ব্যক্তিত্ব পরীক্ষাতেও পাস করতে হয়। নিম্ফ্যাডোরা টঙ্কস উল্লেখ করেছেন, যে কার্যক্রমের পাঠ্যসূচির দুটি বিষয় হল "Concealment and Disguise" ও "Stealth and Tracking"। এই পরীক্ষা অধিক নম্বর সহকারে পাস করা বেশ কঠিন। আর সেটিই পদপ্রার্থীর যোগ্যতা বলে বিবেচিত হয়।


title: জাদু মন্ত্রক

text: "হ্যারি পটার" সিরিজের গুরুত্বপূর্ণ অররেরা হলেন অ্যালাস্টার মুডি, নিম্ফ্যাডোরা টঙ্কস, কিংসলে শ্যাকলবোল্ট, জন ডলিশ, ফ্র্যাঙ্ক ও অ্যালিস লংবটম, রুফাস স্ক্রিমগেয়ার, গাওইন রোবার্ডস, প্রাউডফুট, স্যাভেজ ও উইলিয়ামসন। রাওলিং-এর মতে, হ্যারি পটার সতেরো বছর বয়সে এই বিভাগে যোগ দেয় ও পরে বিভাগীয় প্রধানের পদে উন্নীত হয়। রন উইজলিও অরর কার্যালয়ের সদস্য হয়েছিলেন।


title: জাদু মন্ত্রক

text: ভলডেমর্টের বিরুদ্ধে প্রথম যুদ্ধে অররদের সন্দেহজনক ডেথ ইটারদের উপর আনফরগিভেবল কার্স প্রয়োগের অধিকার দেওয়া হয়। এর ফলে তাঁরা ডেথ ইটারদের হত্যা করতে, বলপূর্বক কথা আদায় করতে ও অত্যাচার করার অধিকার প্রাপ্ত হন। "হ্যারি পটার" মহাবিশ্বের অনেক অপরাধীই অররদের সঙ্গে দ্বন্দ্বযুদ্ধে অবতীর্ণ হয়ে পরে গ্রেফতার হয়েছে। অরররা হ্যারি, হগওয়ার্টস ও ব্রিটিশ প্রধানমন্ত্রীর মতো ডেথ ইটারদের বড়ো বড়ো নিশানাগুলিকে রক্ষাও করেছেন।


title: রামায়ণ (দ্ব্যর্থতানিরসন)

text: রামায়ণ বাল্মীকি কর্তৃক সংস্কৃতে রচিত একটি হিন্দু মহাকাব্য। "রামায়ণ" শব্দটি এছাড়া নিম্নলিখিত বিষয়গুলির ক্ষেত্রেও প্রযোজ্য।রামায়ণ সেতু – রামেশ্বরম ও মান্নার সংযোগকারী।


title: বাল্মীকি

text: বাল্মীকি (সংস্কৃত: वाल्मीकि) (খ্রিষ্টপূর্ব ৪০০ অব্দ, উত্তর ভারত) সংস্কৃত সাহিত্যের "আদিকবি" নামে কথিত। "রামায়ণ" মহাকাব্যের বর্ণনা অনুযায়ী, তিনিই এই কাব্যের রচয়িতা। বাল্মীকিকে "আদিকবি" বা "কবিগুরু" বলার কারণ, প্রচলিত বিশ্বাস অনুযায়ী, তিনিই প্রথম সংস্কৃত কাব্যে শ্লোকের রচয়িতা। তাঁকে "রামায়ণ" ব্যতীত "যোগবাশিষ্ঠ" নামক অপর এক হিন্দু ধর্মগ্রন্থের রচয়িতাও মনে করা হয়। বাল্মীকিধর্ম "রামায়ণ" ও "যোগবাশিষ্ঠ" গ্রন্থদ্বয়ে বর্ণিত বাল্মীকির শিক্ষা অবলম্বনে সংগঠিত একটি ধর্মীয় আন্দোলন।


title: বাল্মীকি

text: খ্রিষ্টীয় প্রথম শতাব্দী থেকেই বাল্মীকিকে ধ্রুপদি সংস্কৃত সাহিত্যের জনক মনে করা হতে থাকে। অশ্বঘোষের "বুদ্ধচরিত" কাব্যে আছে:


title: বাল্মীকি

text: এই উক্তি ও তার পূর্বাপর শ্লোকগুলির বক্তব্য থেকে বাল্মীকি ও চ্যবনের মধ্যে একটি পারিবারিক সম্পর্কের কথা অনুমিত হয়ে থাকে।


title: বাল্মীকি

text: রবীন্দ্রনাথ ঠাকুর বাল্মীকি কর্তৃক রামায়ণ রচনার নেপথ্য-আখ্যান অবলম্বনে "বাল্মীকি-প্রতিভা" গীতিনাট্যটি রচনা করেছিলেন।


title: বাল্মীকি

text: "উত্তরকাণ্ড"-এ বাল্মীকির প্রথম জীবনের একটি কাহিনি পাওয়া যায় । প্রথম জীবনে বাল্মীকি ছিলেন রাজপথের দস্যু । তিনি দস্যুবৃত্তি ক'রেই পরিবার পালন করতেন । একদিন দেবর্ষি নারদকে লুণ্ঠন করতে গেলে নারদ তাঁকে জিজ্ঞাসা করলেন যে তাঁর পাপের ভাগী তাঁর পরিবার হতে চায় কি-না । নারদের মন্ত্রণায় তিনি তাঁর পরিবারের সদস্যদের এই প্রশ্ন করলে সকলেই জানান যে তাঁর পাপের ভাগী তাঁরা হতে চান না । মর্মাহত হয়ে দস্যু জীবনের পরম সত্য উপলব্ধি ক'রে তিনি নারদের নিকট ক্ষমা ভিক্ষা করেন । নারদ তাঁকে রাম নাম জপ করতে শেখান । দস্যু সাধনায় বসেন এবং ছয় হাজার বছর সাধনা ক'রে ব্রহ্মের বরে কবিত্বশক্তি পান । সাধনাকালে তাঁর দেহ বল্মীকের স্তুপে ঢেকে গিয়েছিল ব'লে তার নামকরণ হয় বাল্মীকি । কৃত্তিবাস ওঝা বিরচিত রামায়ণের সূচনায় এই কাহিনির উল্লেখ রয়েছে। এরপর অনেকেই তার কাছ থেকে দীক্ষা নেন ও শিষ্যত্ব গ্রহণ করেন।


title: বাল্মীকি

text: বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।


title: বাল্মীকি

text:
কথিত আছে, কোন একদিন মুনিবর বাল্মীকি শিষ্য ভরদ্বাজকে সাথে নিয়ে তমসা-তীর্থে স্নান করতে যাত্রা পথে প্রকৃতির অপরূপ নৈসর্গিক শোভা সন্দর্শনে বিমুগ্ধ হয়ে ইতস্তত বিচরণ করছেন। এক ব্যাধ বাল্মীকির সম্মুখেই এক ক্রৌঞ্চযুগলের মধ্যে পুরুষ ক্রৌঞ্চকে তীরবিদ্ধ করে । স্ত্রী ক্রৌঞ্চটি করুণ সুরে বিলাপ করতে থাকে । এই দৃশ্য দেখে ক্রুদ্ধ বাল্মীকির মুখ থেকে অভিশাপ বাণীর আকারে উচ্চারিত হয় সৃষ্টির প্রথম শ্লোক :
- নিষাদ , তুই চিরকাল প্রতিষ্ঠা লাভ করবি না , কারণ তুই কামমোহিত ক্রৌঞ্চমিথুনের একটিকে বধ করেছিস । এ পংক্তিটিকে সংস্কৃত সাহিত্য সৃষ্টিধারার আদি কবিতা ভেবে বাল্মীকিকে ‘আদি-কবি’ও বলা হয়ে থাকে ।


title: বাল্মীকি

text: এরপর মুনিবর শিষ্যগণকে নিয়ে আশ্রমে উপবিষ্ট আছেন এমন সময়ে ব্রহ্মা উপস্থিত হলেন। তিনি ব্রহ্মাকে ব্যাধ-বৃত্তান্ত বলে স্বরচিত কবিতা আবৃত্তি করে শোনান। ব্রহ্মা বললেন, “শোকের সময় এটি তোমার মুখ হতে নিঃসৃত হয়েছে। অতএব, এটি শ্লোক নামে অভিহিত হউক”। তুমি এরূপ শ্লোকে রামচরিত্যাখ্যায়ক রামায়ণ গ্রন্থ রচনা কর। সেই অনুসারে মুনিবর বাল্মীকি রামায়ণ রচনা করেন।


title: বাল্মীকি

text: শোক থেকে উৎপন্ন এই সংস্কৃত সাহিত্যের প্রথম শ্লোক। পরবর্তীকালে এই শ্লোকের ছন্দেই বাল্মীকি সমগ্র রামায়ণ রচনা করেন। এই কারণে এই শ্লোকটিকে হিন্দু সাহিত্যের প্রথম শ্লোক, রামায়ণকে প্রথম কাব্য ও বাল্মীকিকে আদিকবি নামে অভিহিত করা হয়।


title: বাল্মীকি

text: এর কিছুকাল পরে রামের আদেশে লক্ষ্মণ গর্ভবতী জানকী অর্থাৎ সীতাকে তার তপোবনে পরিত্যাগ করে প্রস্থান করলে বাল্মীকি মুনি সীতাকে নিজের আশ্রমে থাকার জন্য বলেন। এরপর সীতাদেবী কুশ ও লব নামক দুই যমজ সন্তান প্রসব করলে মুনিবর রাজকুমারদ্বয়কে অতি যত্নের সাথে লালন-পালন করাসহ শিক্ষা দিতে লাগলেন এবং তাদেরকে স্বরচিত রামায়ণ পাঠ করে গান করাতে শিখালেন। রাম অশ্বমেধ যজ্ঞের অনুষ্ঠান আয়োজন করলে মুনিবর তাতে নিমন্ত্রিত হয়ে কুশীলবসহ সেখানে গমন করেন এবং রামের নিকট তাদের পরিচয় দিয়ে সীতাসহ সবাইকে পুনরায় গ্রহণের জন্য প্রস্তাব করেন। রাম এতে সম্মত দেন। কিন্তু ঈশ্বরের বিধানে সীতা গৃহীতা না হয়ে পাতালে প্রবেশ করেন। রাম পুত্রদ্বয়কে গ্রহণ করলে বাল্মীকি মুনি তাদেরকে রামায়ণের অবশিষ্টাংশ শিক্ষা প্রদান করেন।


title: মুন্ডা

text: মুন্ডা, দক্ষিণ এশিয়ার একটি বড় উপজাতি। ভারতের ঝাড়খণ্ড ও ছত্রিশগড় রাজ্যের ছোটনাগপুর অঞ্চল, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, বাংলাদেশের কোনো কোনো অঞ্চলেও এঁরা বাস করেন। মুন্ডা জনগোষ্ঠী যে ভাষায় কথা বলে, তার নাম মুন্ডারি। এটি অস্ট্রো- এশিয়াটিক ভাষা গোষ্ঠীর অন্তর্গত।


title: মুন্ডা

text: বাংলাদেশে মুন্ডাদের আগমন ও তাদের বসতি বিন্যাসের প্রকৃত তথ্য এ যাবতকালে উৎঘাটিত না হলেও প্রত্নতাত্ত্বিক নিদর্শন এবং উৎখননের ভিত্তিতে ভারতবর্ষের অন্তর্ভুক্ত বিহারে ও রাঁচিতে যে তথ্য পাওয়া যায় তাতে মোটামুটিভাবে তাদের আদি বসতি বিন্যাসের সময়কাল এবং স্থান নিরূপণ করা সম্ভব। সম্ভবত ২০০০ খ্রিস্ট-পূর্বাব্দে এবং তার পরবর্তীকালে সাঁওতাল জনগোষ্ঠীর পাশাপাশি মুন্ডা সম্প্রদায়ভূক্ত বিশেষ সংস্কৃতির অধিকারী মানব গোষ্ঠী নব্যপ্রস্তর সংস্কৃতির সাথে সম্পৃক্ত ছিল। বিভিন্ন সমাজ বিজ্ঞানীদের মতে, মুন্ডা সম্প্রদায়ের জনগোষ্ঠী বিদেশী প্রভাব বলয় থেকে মুক্ত একটি বিচ্ছিন্ন মানব গোষ্ঠীর কৃষি ভিত্তিক সমাজ ব্যবস্থার সূত্র ধরেই তাদের গোষ্ঠী চিন্তা প্রসারিত হয়।


title: মুন্ডা

text: পরবর্তীতে বাংলাদেশে বসবাসরত মুন্ডা সম্প্রদায়ের বিশেষ সংস্কৃতির অধিকারী মানব গোষ্ঠী বাংলাদেশের খুলনা জেলার কয়রা ও ডুমুরিয়া উপজেলা এবং সাতক্ষীরা জেলার দেবহাটা ও তালা উপজেলার বিভিন্ন গ্রামে মুন্ডাদের বসতি বিন্যাসের এবং বাংলাদেশের বৃহত্তর ম্যানগ্রোভ সুন্দরবন এলাকায়ও এদের আদি বসতির চিহ্ন মিলে।


title: মুন্ডা

text: জাতিতাত্ত্বিক দিক থেকে ছোট নাগপুরের বৃহত্তর দ্রাবিড় উপজাতি হিসাবে উল্লেখ করা হলেও প্রাকৃতিক অর্থে বাংলাদেশের মৌলভী বাজার অঞ্চলের যে সমস্ত মুন্ডাদের উপস্থিতি লক্ষ্য করা যায় তাতে বিষয়টি বিশেষ করে তাদের দৈহিক কাঠামোগত বিন্যাস, পরিবেশ, ভৌগোলিক অবস্থান এবং জেনেটিক ডেরিফের কারণে দ্রাবিড় উপজাতি থেকে সম্পূর্ণ ভিন্ন ধর্মী মনে হয়।


title: মুন্ডা

text: মুন্ডা শব্দটি সংস্কৃতি থেকে উৎপত্তি হয়েছে যার প্রকৃত অর্থ গ্রাম প্রধান। মুন্ডারা মান্দারি ভাষায় কথা বলে। মুন্ডারা কোথাও কোথাও কোল নামে পরিচিত। মুন্ডা ভাষাভূক্ত বিভিন্ন উপভাষা উত্তর ও মধ্য ভারতে ব্যবহৃত হয় এবং ২০ টি ভাষাভাষির লোকেরা এ ভাষায় কথা বলে। এ সকল ভাষার মধ্যে উল্লেখযোগ্য হচ্ছে সাঁওতালী ভাষা, যা রোমান, দেবনাগরী বাংলা এবং উড়িয়ান লিপিতে লেখা। মুন্ডা ভাষায় চার মিলিয়ন জনগোষ্ঠী কথা বলে যার একক নাম খেড়োয়াড়ী ভাষা।


title: মুন্ডা

text: বাংলাদেশে অবস্থিত মুন্ডাদের ৭ টি গোষ্ঠীর উল্লেখ পাওয়া যায় যেমন, কম্পাট মুন্ডা, খাঙ্গার মুন্ডা, খাড়িয়া মুন্ডা, পাথর মুন্ডা, দেরগে মুন্ডা, সাঙ্কা মুন্ডা এবং মাঙ্কী মুন্ডা। কিন্তু ভারতবর্ষে প্রধানত ১৩ টি মুন্ডা গোষ্ঠীর উল্লেখ রয়েছে।


title: মুন্ডা

text: ঐতিহাসিকদের ধারণা এবং আমাদের গবেষণালব্ধে বিষয়টি সুস্পষ্টভাবে প্রতীয়মান হয় যে, ব্রটিশ শাসকগোষ্ঠী রাঁচি এবং বিহারের ছোটনাগপুর অঞ্চল থেকে বন পরিষ্কার ও ভূমি কর্ষণে দক্ষ এ জনগোষ্ঠীকে মৌলভীবাজারসহ বাংলাদেশের বিভিন্ন অঞ্চলের চা বাগানে নিয়োগ করেন। মুন্ডারা সাধারণত বন-জঙ্গল ও মাটি কাটার সাথে আদিকাল থেকেই সম্পৃক্ত রয়েছে এবং বাংলাদেশের ক্ষেত্রেও মুন্ডারা বিভিন্ন চা বাগানের চা শ্রমিক হিসাবে কর্মরত রয়েছে। মুন্ডাদের মধ্যে অনেক উপগোত্র রয়েছে। মুন্ডারা প্রাথমিক পর্যায়ে বন-জঙ্গল এবং চা শ্রমিক হিসাবে কাজ করলেও পরবর্তী পর্যায়ে তাদের পেশার পরিবর্তন লক্ষণীয়। তারা কৃষিকাজ, মাছ ধরা, ভ্যানগাড়ী চালানো এবং ছোটখাট ব্যবসায় নিয়োজিত আছে।


title: মুন্ডা

text: মুন্ডাদের সাধারণত একই গোত্রের মধ্যে বিবাহ বন্ধন সম্পূর্ণ নিষিদ্ধ। মুন্ডাদের মধ্যে বিবাহ অনুষ্ঠানের পূর্বে মুখ দেখা পর্ব পরিলক্ষিত হয়। উপযুক্ত পাত্র-পাত্রী একজন আরেকজনকে দেখে পছন্দ করে। তাদের পরবর্তী অনুষ্ঠান লোটাপানি অনুষ্ঠান করে। লোটাপানি অনুষ্ঠান হলো ছেলে বা মেয়ের পছন্দ হবার পর তাদেরকে নতুন বস্ত্র পরিধান করানো। বিয়ের পূর্বের রাতে বরযাত্রী কনের বাড়ীতে আসে এবং সেই রাতে ঝুমুর ও নৃত্যগীতির সাথে হাড়িয়া নামের দেশী মদ খাওয়ার ধুম পড়ে যায়। আমোদ-ফুর্তিতে বিয়ের অনুষ্ঠান শুরু হয় হিন্দু রীতি অনুযায়ী। বিয়ের শুরুতে একটি কাঁসার থালাতে ফুলের মালা, কাজল, হলুদ, মেথি, তেল ইত্যাদি একত্রে রাখা হয় যা উভয় পক্ষ থেকে সংগ্রহ করা হয়। তারপর তা দুইভাগ করে বর ও কনের হাতে দেওয়া হয়। এ অনুষ্ঠানকে লগন বাঁধা বলে। মুন্ডা সমাজে কনেকে পণ দেওয়ার প্রথার প্রচলন রয়েছে। উনিশ শতকের শেষ দিকে এই পণের পরিমাণ ছিল চার টাকা থেকে বিশ টাকা পর্যন্ত। এছাড়া সিঁদুর পরানো ছিল বর ও বধুকে অত্যাবশ্যক বিষয়। মুন্ডা বিধবারা সাগাই নামক ধর্মীয় প্রথার মাধ্যমে আবার বিয়ে করতেও পারে। বিবাহ বিচ্ছেদ হতে পারে উভয় পক্ষের অনুরোধে। তবে বিপদগামী মহিলার ক্ষেত্রে স্বামীর পন ফেরৎ দিতে হয়। মুন্ড সমাজে আমোদ-ফুর্তিতে রাত্রি জাগরন শেষে সূর্য উঠার সাথে সাথে বিয়ের অনুষ্ঠান শুরু হয়। এই সময় সমাজের বায়োজেষ্ঠ্য ব্যক্তি বর ও কনেকে বিয়ের বেদিতে বসিয়ে সূর্যকে সাক্ষী রেখে বিভিন্ন দেব-দেবী বিশেষ করে রাধা-কৃষ্ণে নাম উলেখ করে বরকে কনের সিথিতে সিঁদুর পরানোর নির্দেশ দেন। বৌদিরা একটি নতুন কাপড় দ্বারা কনেকে আগলা রেখে সিঁদুর পরানোর কাজে সহযোগীতা করেন। এ সময় বিভিন্ন দেবদেবীর নামে জয়ধ্বনি করা হয়।


title: মুন্ডা

text: মুন্ডাদের ধর্মীয় দেবতার নাম সিং, বোঙ্গা বা সূর্য। মুন্ডারা সুর্য দেবতার পূজায় অভ্যস্ত। এছাড়াও তাদের দৈনন্দিন জীবনে নানাবিধ ব্যবস্থা নিয়ন্ত্রণের জন্য তারা বিভিন্ন ধরনের দেবতার পূজা করে থাকে। মুন্ডাদের প্রায় সব উৎসবই ঋতু ও ফসলের সাথে সম্পৃক্ত। রোগ বালাই থেকে পরিত্রাণ ও শষ্য রক্ষার জন্য পশু-পাখি বলি দিয়ে দেবতার পূজা করে থাকে। বিভিন্ন উৎসবের মধ্যে উল্লেখযোগ্য হচ্ছে সারহুল বা সারজুন বাবা, চৈত্র মাসের বসন্ত উৎসব। কাডলেটা বা বাতাউলি, আষাঢ়ের শুরুতে বর্ষার উৎসব। নানা বা জমনানা, আশ্বিন মাসের নতুন ধানের উৎসব। খাড়িয়া পূজা বা মাঘ পরব, শীতে ধান কাটার উৎসব। মুন্ডার সাধারণত ঈশান পূজা, সূর্র্র্য্যহী পূজা, ঝান্ডাপূজা, মাড়–য়া পূজা, গরাইয়া পূজা, শারল পূজা, করম পূজা করে থাকে এবং তাদের প্রধান প্রধান দেবদেবীর নাম হলো গরাইয়া, বনপতি, সূর্যাহী, কর্মা-ধর্মা, বামসিং প্রভৃতি। মুন্ডাদের মধ্যে খৃষ্টানধর্মাবলম্বী থাকলেও অধিকাংশই সনাতন ধর্মের অনুসারী হিন্দু ধর্মের দেবদেবীর উপসনা করে থাকে।


title: মুন্ডা

text: চা-বাগানের অন্যান্য জতি গোষ্ঠীর মতো মুন্ডা সমাজেও জনমানুষ্ঠান পালিত হয়। শিশু জন্মের নবম দিনে শিশুর মাথার চুল ও মায়ের হাত ও পায়ের নখ কাটা হয়, এই অনুষ্ঠানকে নর্তা বলা হয়। নবজাতকের জন্মের একুশদিনে মা ও শিশুকে স্নান করানো হয়। পুরোহিত দ্বারা গু পবিত্র করার জন্য পূজানুষ্ঠান করে পাড়া প্রতিবেশী আত্মীয় স্বজনদের নিমন্ত্রণ করে খাওয়ানো হয়। উল্লেখ্য যে ঐ দিন শারল দেবতার পূজা করা হয় এবং দেবতার উদ্দেশ্যে বলি দেয়া লাল মোরগের রক্ত মাকে খাওয়ানো হয়। মুন্ডারা বিশ্বাস করে এই রক্ত পান কররে মা পাপ মুক্ত হবে।


title: মুন্ডা

text:
মুন্ডা সমাজে মৃতের সৎকারের পর একদিন ঘরে আগুন জ্বালানো হয় না। আত্মীয়, স্বজনও প্রতিবেশীরা চিড়া, গুড়, কলা, ফল-মূল খেয়ে দিন পার করে। পরদিন থেকে উনুনে আগুর জ্বালানো হয়। মৃত্যুর দশদিন পর্যন্ত লবন, তেল ও হলুদ ছাড়া রান্না করা নিরামিষ খাবার গ্রহণ করে। মুখাগ্নিদাতা প্রতিদিন মৃত ব্যক্তির আত্মীয়র উদ্দেশ্যে খাদ্য নিবেদন করে খাবার গ্রহণ করেন। খাদ্য নিবেদন করাকে ”দানি দেওয়া” বলা হয়। পরিবারের অন্যান্য সদস্যরা অশৌচরত পালন করেন। দশদিন পরিবারের সকল সদস্যর নদীর ঘাটে গিয়ে ক্ষৌরিকর্ম সম্পূর্ণ পূর্বক কীর্তন সহকারে বাড়ীতে ফিরে আসেন।
এগার দিনে পুরোহিত দ্বারা গোমঘারার আয়োজন করা হয়। পূজা শেষে আত্মীয়র স্বজন শ্মশান ঘাটে উপস্থিত হয়ে বন্ধুদের খাওয়ানো হয়। চৌধুরী, নাপিত, ধোপা, পুরোহিতদের ”সেরসিদ্ধি”(চাল, বস্র, জল, দক্ষিণা ইত্যাদি) দিয়ে বিদায় করা হয়।


title: মুন্ডা

text: পরিবারের মৃত সদস্য বা আত্মীয়দের আত্মার জন্য বসত ঘরের মধ্যে একটি জায়গা এঁরা নির্দিষ্ট করে রাখেন। এই জায়গাটিকে তাঁরা পবিত্র মনে করেন এবং সেখানে পূজো দেন। তাঁরা মনে করেন, এতে করে তাঁদের পূর্বপুরুষের আত্মা সন্তুষ্ট হবে এবং সংসারে মংগল আসবে।


title: মুন্ডা

text: মুন্ডা সমাজ ব্যবস্থা পরিচালনার জন্য রাজা, মন্ত্রী, চৌধুরী, ডাকুয়া নির্বাচন করা হয়। প্রতি বছর “রং সভা” নামক অনুষ্ঠানের মাধ্যমে। বংশানুক্রমিকভাবে রাজা, মন্ত্রী, চৌধুরী বা ডাকুয়া নির্বাচন করা হয়। সমাজ পরিচালনার সুবিধার্থে সমাজকে তিনভাগে ভাগ করা হয়। আধাগা, গাও ও চৌরাশী।


title: মুন্ডা

text: প্রত্যেক ভাগের সমাজপতিকে চৌধুরী বলা হয়। চৌধুরীর মধ্য থেকে রাজা ও মন্ত্রী নির্বাচন করা হয়। রাজা ও মন্ত্রীদের দশ হাত কাপড়ের পাগড়ী প্রদান করা হয়। এই সমাজের সাধারণ রীতিনীতি ভঙ্গকারীকে “পাচনামা” প্রদান করে। পাচনামা হল “হুক্কা পানি” অর্থাৎ সমাজচ্যুত করা যার মেয়াদ ১২ বছর এবং জরিমানা ৫০০ টাকা।


title: মুন্ডা

text: মুন্ডাদের বিশেষ পছন্দের খাদ্য হচ্ছে কাঁকড়া, ইদুর ও শামুক।


title: মুন্ডা

text: মুন্ডারা ফুলনাগরী ভাষায় কথা বলতো। শিক্ষার ক্ষেত্রে মুন্ডাদের পিছিয়ে পরার কারণগুলোর মধ্যে প্রধান কারণ অপ্রতুল স্কুল ব্যবস্থা এবং তাদের নিজস্ব পারিবারিক ও ভাষাগত চর্চার নিরুৎসাহ প্রদান। তবে বর্তমানে মুন্ডারা বিভিন্ন এনজিও এবং সমাজ পতিদের মাধ্যমে তাদের সন্তানদের স্কুলে পাঠাতে আরম্ভ করেছে।


title: মুন্ডা

text: চা বাগানের অসংখ্য জাতগোষ্ঠীর মতই মুন্ডারা পোষাক পরিচ্ছদ পরিধান করে। মুন্ডাদের পোশাক পরিধানে কিছুটা ভিন্নতা দেখা যায়। যেমন- মহিলাদের গলায় হাঁসুলি, হায়কল, শ্রীবন্ধী, পায়ের কাকন পরিধান করত। পূর্ব পুরুষদের ঐতিহ্যবাহী পোষাক ছিল ধুতি বা গামছা- গেঞ্জী, কান ফুটু করে দুল পরিধান করা ও হতে বালা পরা।


title: মুন্ডা

text: মুন্ডার তীর ধনুক চালাতে পারদর্শী ছিল। মুন্ডাদের জীবন বৈচিত্রর মধ্যে প্রধান যে বিষয়টি পরিস্ফুটিত হয় তা হলো। তারা স্বাধীনচেতা একটি নরগোষ্ঠী- বৃটিশ খেদাও আন্দোলনের সময় তারা সাঁওতালদের সঙ্গে সম্মিলিতভাবে বৃটিশদের সঙ্গে যুদ্ধে লিপ্তি ছিল।


title: দ্য রামায়ণ (আর. কে. নারায়ণ)

text: দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল "কম্ব রামায়ণ" গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তাঁর মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় "কম্ব রামায়ণ" অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি "দ্য মহাভারত" গ্রন্থটিও প্রকাশ করেন।


title: রামায়ণ (টেলিভিশন ধারাবাহিক)

text:
রামায়ণ একটি অত্যন্ত সফল ভারতীয় টেলিভিশন ধারাবাহিক। এই ধারাবাহিকের স্রষ্টা, রচয়িতা ও পরিচালক রামানন্দ সাগর। ৭৮-পর্বের এই ধারাবাহিকটি ১৯৮৭ সালের ২৫ জানুয়ারি থেকে ১৯৮৮ সালের ৩১ জুলাই পর্যন্ত প্রতি রবিবার ভারতীয় সময় সকাল সাড়ে ন’টায় সম্প্রচারিত হয়।
এই ধারাবাহিকটি নির্মিত হয় মূলত বাল্মীকি "রামায়ণ" ও তুলসীদাসের "রামচরিতমানস" অবলম্বনে। তবে এর কিছু কিছু অংশ গৃহীত হয়েছিল কম্বন রচিত "কম্ব রামায়ণ" ও অন্যান্য গ্রন্থ থেকে।১৯৮৬ সালে "বিক্রম অউর বেতাল" ধারাবাহিকের সাফল্যের পর "দাদা-দাদী কি কাহানিয়া" প্রযোজনার সময়েই রামানন্দ সাগর দূরদর্শনের কাছে রামায়ণ অবলম্বনে ধারাবাহিক নির্মাণের প্রস্তাব রাখেন। প্রস্তাবটি প্রথমে প্রত্যাখ্যাত হয়। কিন্তু পরে পুনরায় প্রস্তাবটি রাখা হলে দূরদর্শন কর্তৃপক্ষ সাম্প্রদায়িকতায় উসকানির আশঙ্কায় এটি নিয়ে দীর্ঘসূত্রিতা করতে থাকেন। শেষে ৫২ পর্বে ধারাবাহিকটি সম্প্রচারের অনুমতি দেওয়া হয়। রবিবার সকাল সাড়ে ন’টার একটি অজনপ্রিয় স্লট ধারাবাহিকটির জন্য নির্ধারিত হয়। কিন্তু ধারাবাহিকটির অভাবনীয় জনপ্রিয়তার কারণে এই পর্বসংখ্যা পরে দুটি পর্যায়ে বৃদ্ধি করে ৭২ করা হয়।


title: রামায়ণ (টেলিভিশন ধারাবাহিক)

text: মূল সম্প্রচারের সময় "রামায়ণ" ব্যাপক জনপ্রিয়তা অর্জন করেছিল। এই ধারাবাহিক দশ কোটি দর্শক টানতে সক্ষম হয়। প্রথম দিকে অতটা জনপ্রিয়তা না পেলেও পরে দেখা যায় ভারতে সকল টেলিভিশন দর্শকই ধারাবাহিকটির প্রতি আকৃষ্ট হয়ে পড়েছেন। জনগণের মধ্যে "রামায়ণ" দেখার অত্যুৎসাহী প্রবণতা লক্ষ করে "ইন্ডিয়া টুডে" পত্রিকায় ""রামায়ণ" জ্বর" নামে একটি কথা চালু হয়। উল্লেখ্য, ভারতীয় চলচ্চিত্রের সূচনা ধর্মীয় উপাখ্যানের হাত ধরে হলেও, "রামায়ণ"-ই ছিল ভারতীয় টেলিভিশনের প্রথম ধর্মীয় ধারাবাহিক। পরে এই ধারাবাহিকের দৃষ্টান্তে অনুপ্রাণিত হয়ে ভারতে আরও অনেক ধর্মীয় ধারাবাহিক নির্মিত হয়।


title: রামায়ণ (টেলিভিশন ধারাবাহিক)

text: ধারাবাহিকটি সম্প্রচার শুরু হলে শহুরে ভারতীয় ও পাশ্চাত্য চলচ্চিত্র সমালোচকেরা এটিকে শ্লথগতিসম্পন্ন, অতিনাটকীয়তাপূর্ণ ও নিম্ন প্রযোজনা-মানসম্পন্ন বলে সমালোচনা করেন। কিন্তু ধারাবাহিকটি জনপ্রিয়তা অর্জন করলে, এমন নিকৃষ্ট শ্রেণির ধারাবাহিকের এই বিপুল জনপ্রিয়তা অর্জনের পশ্চাতে কি কি কারণ থাকতে পারে, তা নিয়ে পত্রপত্রিকায় প্রচুর লেখালিখি হয়।


title: অ্যান এলিজাবেথ ডানউডি

text: জেনারেল অ্যান এলিজাবেথ ডানউডি (), ইউএসএ (জন্ম: ১৯৫৩), ইউ.এস. আর্মি ম্যাটেরিয়াল কমান্ডের একজন সাবেক জেনারেল। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাঁকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তাঁর মনোনয়ন যুক্তরাষ্ট্রের সিনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তাঁর চতুর্থ তারকাটি লাভ করেন।


title: অ্যান এলিজাবেথ ডানউডি

text: আইন অনুসারে, নারীদের যুদ্ধমূলক চাকুরী থেকে দূরে রাখা হয়, এবং এ পথটিই সাধারণত চার তারকা বিশিষ্ট পদমর্যাদা পাওয়ার ক্ষেত্রে অণুসৃত হয়। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট।


title: কনডম

text: কনডম বা কন্ডোম (ইংরেজি: Condom) প্রধানত যৌনসংগমকালে ব্যবহৃত এক প্রকার জন্মনিরোধক বস্তু। এটি মূলত গর্ভধারণ ও গনোরিয়া, সিফিলিস ও এইচআইভি-এর মতো যৌনরোগের প্রতিরোধক হিসেবে ব্যবহৃত হয়। এটি পুরুষদের উত্থিত পুরুষাঙ্গে পরানো হয়। রেতঃস্খলনের পর কনডম যৌনসঙ্গীর শরীরে বীর্য প্রবেশে বাধা দেয়। কনডম জলাভেদ্য, স্থিতিস্থাপক ও টেকসই বলে একে অন্যান্য কাজেও লাগানো যায়। বীর্যহীনতা চিকিৎসায় ব্যবহারের জন্য কনডমের মধ্যে করে বীর্য সংগ্রহ করা হয়। জলাভেদ্য মাইক্রোফোন তৈরি ও রাইফেলের ব্যারেল নোংরা পচা বস্তু দ্বারা বুজে যাওয়া আটকাতেও কনডম ব্যবহৃত হয়।


title: কনডম

text: আধুনিক যুগে কনডম মূলত তরুক্ষীর থেকে প্রস্তুত করা হয়। তবে কনডম তৈরি ক্ষেত্রে অনেক সময় পলিআরথিন, পলিইসোথ্রিন বা ল্যাম্ব ইনসেসটাইনও ব্যবহৃত হয়। মহিলাদের কনডমও পাওয়া যায়। জন্ম নিয়ন্ত্রণের পদ্ধতি হিসেবে কনডম অত্যন্ত সুলভ, সহজে ব্যবহার্য, কম পার্শ্বপ্রতিক্রিয়াযুক্ত ও যৌনব্যাধি প্রতিরোধে সর্বাধিক কার্যকর। সঠিক জ্ঞান ও ব্যবহার কৌশল এবং যৌনসংগমের প্রতিটি ক্রিয়ায় ব্যবহৃত হলে যেসব মহিলাদের পুরুষ যৌনসঙ্গীরা কনডম ব্যবহার করেন, তাঁরা বার্ষিক মাত্র ২ শতাংশ গর্ভাবস্থার সম্মুখীন হন।


title: কনডম

text: কনডম প্রায় ৪০০ বছর ধরে ব্যবহৃত হয়ে আসছে। ঊনবিংশ শতাব্দী থেকেই কনডম ব্যবহার সর্বাপেক্ষা জনপ্রিয় জন্মনিরোধ পদ্ধতি। আধুনিক সমাজে কনডমের ব্যবহার ব্যাপক মান্যতা লাভ করেছে। যদিও যৌনশিক্ষা পাঠক্রমে কনডমের ব্যবহার ইত্যাদি প্রসঙ্গে কনডম নিয়ে কিছু বিতর্কও সৃষ্টি হয়েছে।


title: কনডম

text: প্রাচীন সভ্যতাগুলিতে কনডমের ব্যবহার প্রচলিত ছিল কিনা তা নিয়ে পুরাতাত্ত্বিক ও ঐতিহাসিকদের মধ্যে মতবিরোধ বিদ্যমান। প্রাচীন মিশর, গ্রিস ও রোমে গর্ভাধান রোধ নারীর দায়িত্ব হিসেবে পরিগণিত হত। এই সব দেশ থেকে সে সকল সুলিখিত প্রাচীন জন্মনিয়ন্ত্রণ পদ্ধতির বিবরণীগুলি পাওয়া গেছে, সেগুলিতে মূলত নারী-নিয়ন্ত্রিত গর্ভনিরোধ বস্তুগুলিরই উল্লেখ রয়েছে। পঞ্চদশ শতাব্দীর পূর্বে কিছু শিশ্নাগ্র কনডমের ব্যবহারের কথা জানা যায়; এগুলি প্রধানত পুরুষাঙ্গের অগ্রভাগকে ঢেকে রাখত। মনে করা হয়, জন্মনিরোধক হিসেবেই কনডমের ব্যবহার প্রচলিত ছিল এবং এই প্রচলন কেবলমাত্র সমাজের উচ্চশ্রেণির মানুষের মধ্যেই পরিলক্ষিত হত। চীনে শিশ্নাগ্র কনডম তৈরি হত তৈলনিষিক্ত রেশমি কাগজ বা ভেড়ার অন্ত্র দিয়ে। জাপানে কনডম তৈরি হত কচ্ছপের খোল বা জন্তুর শিং দিয়ে।


title: কনডম

text: ষোড়শ শতাব্দীর ইতালিতে গ্যাব্রিয়েলে ফ্যালোপিও সিফিলিস রোগের উপর একখানি গবেষণাগ্রন্থ রচনা করেন। সেই সময়কার লিখিত ইতিহাস থেকে জানা যায় যে ১৪৯০-এর দশকে সিফিলিস একটি ভয়ানক রোগের আকারে প্রকট হয়েছিল। রোগাক্রান্ত হওয়ার মাস কয়েকের মধ্যেই রোগীর মৃত্যু ঘটত। ফ্যালোপিওর গবেষণা গ্রন্থটি কনডম ব্যবহারের প্রাচীনতম অবিতর্কিত বিবরণ। এই বর্ণনা অনুযায়ী, একটি ক্ষৌমবস্ত্রনির্মিত খাপকে একটি রাসায়নিক দ্রবণে ডুবিয়ে রাখা হত এবং ব্যবহারের পূর্বে সেটি শুকিয়ে নেওয়া হত। বর্ণনা অনুযায়ী এক কাপড়টি কেবলমাত্র শিশ্নাগ্রভাগকেই ঢেকে রাখত এবং একটি রিবন দিয়ে এটিকে বেঁধে রাখা হত। ফ্যালোপিও দাবি করেন, ক্ষৌমবস্ত্রাকার খাপের একটি পরীক্ষামূলক ব্যবহার ঘটিয়ে দেখেছেন যে এর মাধ্যমে সিফিলিস প্রতিরোধ করা সম্ভব।


title: কনডম

text: এর পর থেকে সমগ্র ইউরোপে বিভিন্ন গ্রন্থে বর্ণিত নানা রকম পুরুষাঙ্গ-আচ্ছাদনী রোগ প্রতিষেধক হিসেবে ব্যবহৃত হতে থাকে। ১৬০৫ সালে রচিত "De iustitia et iure" (বিচার ও আইন প্রসঙ্গে) নামে একটি ধর্মীয় পুস্তকের বক্তব্য থেকে অনুমিত হয় এই জাতীয় বস্তুগুলি রোগ প্রতিরোধের বদলে জন্মনিয়ন্ত্রক হিসেবেই বেশি ব্যবহৃত হত। এই পুস্তকের লেখক ক্যাথলিক ধর্মতত্ত্ববিদ লেওনার্দাস লেসিয়াস এগুলিকে অনৈতিক বলে বর্ণনা করেছেন। ১৬৬৬ সালে ব্রিটিশ বার্থ রেট কমিশনের বক্তব্য থেকে জানা যায় যে এই সময় "condons" ব্যবহারের ফলে জন্মহার হ্রাস পেয়েছে। এই শব্দটিই কনডমের অনুরূপ বানানবিশিষ্ট কোনো শব্দের প্রথম উল্লেখ।


title: কনডম

text: ক্ষৌমবস্ত্রের পাশাপাশি রেনেসাঁর যুগে অন্ত্র ও মুত্রাশয় নির্মিত কনডমের ব্যবহারও প্রচলন লাভ করে। পঞ্চদশ শতাব্দীর শেষভাগে ওলন্দাজ বনিকেরা "ভাল চামড়া" নির্মিত কনডম নিয়ে যায় জাপানে। এই অঞ্চলে পূর্বে ব্যবহৃত শিং-নির্মিত কনডম শুধুমাত্র শিশ্নাগ্রভাগকেই ঢাকত। কিন্তু এই সকল চামড়ার কনডমে সমগ্র পুরুষাঙ্গকে ঢাকার সুবিধা পাওয়া যেত।


title: কনডম

text: অষ্টাদশ শতাব্দী থেকে আইনজ্ঞ, ধর্মতত্ত্ববিদ ও চিকিৎসকদের একটি অংশ কনডম ব্যবহারের বিরোধিতা করতে থাকেন। তাঁরা যে আপত্তিগুলি তোলেন, সেগুলির অনেকগুলি আজও তোলা হয়ে থাকে: কনডম গর্ভাধান সম্ভাবনা কমিয়ে দেয়, যাকে কেউ কেউ জাতির পক্ষে অনৈতিক ও অবাঞ্ছিত মনে করেন; এগুলি যৌনরোগ থেকে সম্পূর্ণ রক্ষা করতে অক্ষম, অথচ এদের রোগপ্রতিরোধ ক্ষমতায় বিশ্বাস রেখে মানুষ তাদের যৌন কার্যকলাপ বৃদ্ধি করে থাকে; তাছাড়া অনেকেই নানা ব্যবহার সংক্রান্ত সমস্যা, চড়া দাম ও ব্যবহারের ফলে কামোদ্দীপনা কমে যাওয়ার জন্য কনডম ব্যবহার এড়িয়ে চলেন।


title: কনডম

text: কিন্তু কোনো কোনো মহলের বিরোধিতা সত্ত্বেও কনডমের বিক্রি বাড়তে থাকে। অষ্টাদশ শতাব্দীতে বিভিন্ন মান ও আকারের কনডম কিনতে পাওয়া যেত। এর মধ্যে যেমন রাসায়নিক মাখানো ক্ষৌমবস্ত্র নির্মিত কনডম ছিল, তেমনই ছিল "ত্বক"-ও (সালফার ও লাই মিশ্রিত নরম করা মুত্রাশয় বা তন্ত্র)। সমগ্র ইউরোপে ও রাশিয়ায় পাব, নাপিতের দোকান, ঔষধের দোকান, খোলাবাজার এবং নাট্যশালায় কনডম বিক্রি হত। পরে এগুলি আমেরিকাতেও বিক্রি হতে শুরু করে। তবে সর্বত্রই চড়া দাম ও যৌনশিক্ষার অভাবগত কারণে কেবলমাত্র উচ্চবিত্ত ও মধ্যবিত্ত শ্রেণির মধ্যেই কনডমের প্রচলন সীমাবদ্ধ থাকে।


title: কনডম

text: ঊনবিংশ শতাব্দীর প্রথমভাগে জন্মনিরোধক পদ্ধতিগুলির সঙ্গে সমাজের দরিদ্র শ্রেণি পরিচিত হয়। এই সময়কার জন্মনিরোধক সম্পর্কিত লেখকেরা জন্মনিয়ন্ত্রণের অন্যান্য পদ্ধতিগুলিকেই বেশি গুরুত্ব দিতেন। এযুগের নারীবাদীরা বলতেন জন্মনিয়ন্ত্রণ পদ্ধতি একান্তভাবেই নারীর হাতে থাকা উচিত। তাঁরা কনডম জাতীয় সকল পুরুষ-নিয়ন্ত্রিত জন্মনিরোধকের বিরোধী ছিলেন। অন্যান্য লেখকেরা লিখেছেন কনডম ছিল দামী ও নির্ভরযোগ্যতাশূন্য (এগুলিতে ছিদ্র হয়ে যেত, খুলে আসত বা ফেটে যেত)। তবে তাঁরা কতকগুলি ক্ষেত্রে কনডমকে ভাল বিকল্প বলেছেন। যেমন রোগপ্রতিরোধের ক্ষেত্রে একমাত্র ব্যবহার্য ছিল কনডম।


title: কনডম

text: অনেক দেশে কনডম উৎপাদন বা গর্ভনিরোধ ব্যবস্থার প্রসার রোধ করার জন্য আইন পাস করা হয়। কিন্তু এত বাধা সত্ত্বেও ভ্রাম্যমাণ ভাষণ ও সংবাদপত্রের বিজ্ঞাপনের কনডমের কথা প্রচারিত হতে থাকে। যেসকল অঞ্চলে এই জাতীয় বিজ্ঞাপন আইনত নিষিদ্ধ ছিল সেখানে শালীনভাবে কনডমের কথা প্রচারের ব্যবস্থা করা হয়। মার্কিন যুক্তরাষ্ট্র ও ইউরোপে ঘরে কি করে কনডম তৈরি করতে হয় তার নির্দেশিকা বিলি করা হত। সামাজিক ও আইনি প্রতিবন্ধকতা সত্ত্বেও ঊনবিংশ শতাব্দীর শেষভাগে কনডমই হয়ে ওঠে সর্বাপেক্ষা জনপ্রিয় জন্মনিয়ন্ত্রণ পদ্ধতি।


title: কনডম

text: ঊনবিংশ শতাব্দীর পরার্ধে মার্কিন যুক্তরাষ্ট্রে যৌনরোগীর সংখ্যা অকস্মাৎ অত্যন্ত বৃদ্ধি পায়। ঐতিহাসিকগণ এর জন্য আমেরিকার গৃহযুদ্ধের প্রভাব ও কমস্টক আইন কর্তৃক প্রচারিত প্রতিরোধ ব্যবস্থাগুলির প্রতি অজ্ঞতাকে দায়ী করেন। এই ক্রমবর্ধমান মহামারীর সঙ্গে যুঝতে সরকারি বিদ্যালয়গুলিতে প্রথম যৌনশিক্ষা পাঠক্রম চালু করা হয়। এই পাঠক্রমের মাধ্যমে বিভিন্ন যৌনব্যাধি ও কেমন করে তা সংক্রমিত হয়, সেই সম্পর্কে জ্ঞান দেওয়া হত। তবে যৌনব্যাধি নিয়ন্ত্রণে কনডমের ব্যবহারকে উৎসাহিত করা হত না। কারণ সেযুগের চিকিৎসক মহল ও নৈতিকতার ধ্বজাধারীগণ মনে করতেন, যৌনরোগ আসলে যৌন অসদাচারের শাস্তি। যৌনরোগে আক্রান্তদের প্রতি বিদ্বেষ এতটাই ছড়িয়ে পড়ে যে অনেক হাসপাতাল সিফিলিজ রোগে আক্রান্তদের চিকিৎসা করতে অস্বীকার করে।


title: কনডম

text: এদিকে, ঊনবিংশ শতাব্দীর মধ্যভাগ থেকে জার্মান সামরিক বাহিনীতে সেনা জওয়ানদের মধ্যে কনডম ব্যবহারকে উৎসাহ দেওয়া হতে থাকে। বিংশ শতাব্দীর প্রথম ভাগে মার্কিন সামরিক বাহিনী কর্তৃপক্ষ একটি পরীক্ষা চালিয়ে এই সিদ্ধান্তে উপনীত হন যে কনডম ব্যবহারের ফলে সেনা জওয়ানদের যৌনরোগে আক্রান্ত হওয়ার আশঙ্কা কম থাকে। তবে প্রথম বিশ্বযুদ্ধে মার্কিন যুক্তরাষ্ট্র ও (কেবলমাত্র যুদ্ধের সূচনাভাগে) ব্রিটেন যুদ্ধের সেনা জওয়ানদের মধ্যে কনডম সরবরাহ বা কনডম ব্যবহার উৎসাহিত করেনি; যা যুদ্ধের অংশগ্রহণকারী অন্যান্য সকল রাষ্ট্রই করেছিল।


title: কনডম

text: প্রথম বিশ্বযুদ্ধের পরও কয়েক দশক সমগ্র ইউরোপ ও মার্কিন যুক্তরাষ্ট্রে কনডম ব্যবহারে সামাজিক ও আইনগত বাধা থেকেই যায়। মনস্তত্ত্ব চর্চার প্রবর্তক সিগমুন্ড ফ্রয়েড এই মর্মে সকল প্রকার জন্মনিয়ন্ত্রক পদ্ধতির বিরোধিতা করেছেন যে সেগুলির ব্যর্থতার হার ছিল সুউচ্চ। ফ্রয়েড বিশেষভাবে কনডম ব্যবহারের বিরোধিতা করেন। কারণ, তিনি মনে করতেন কনডম যৌন উত্তেজনা প্রশমিত করে দেয়। কোনো কোনো নারীবাদীও কনডম সহ সকল প্রকার পুরুষনিয়ন্ত্রিত জন্মনিয়ন্ত্রণ ব্যবস্থার বিরোধিতা করতে থাকেন। ১৯২০ সালে চার্চ অফ ইংল্যান্ডের ল্যামবেথ কনফারেন্সে সকল প্রকার "unnatural means of conception avoidance"-এর বিরোধিতা করা হয়। লন্ডনের বিশপ আর্থার উইনিংটন-ইনগ্রাম অভিযোগ করেন যে গলি ও উদ্যানগুলিতে বিশেষ করে সপ্তাহান্ত ও ছুটির দিনগুলিতে ব্যবহৃত কনডম ছড়িয়ে থাকতে দেখা যায়।


title: কনডম

text: যদিও ইউরোপীয় সামরিক বাহিনীগুলি রোগ প্রতিরোধকল্পে নিজ সদস্যদের কনডম সরবরাহ করত। এমনকি যে সব দেশে সাধারণের মধ্য কনডমের ব্যবহার নিষিদ্ধ ছিল, সেই সব দেশেও সেনাবাহিনীতে কনডম ব্যবহার করা যেত। ১৯২০-এর দশকে আকর্ষক নাম ও চকচকে মোড়ক ব্যবহার কনডম ও সিগারেটের মতো পণ্য বিক্রির এক গুরুত্বপূর্ণ ব্যবসায়িক কৌশল হয়ে ওঠে। মানপরীক্ষাও প্রচলন লাভ করে। চাপহীনতা পরীক্ষা করার জন্য অন্যান্য সব পদ্ধতির সঙ্গে কনডমে হাওয়া ভরেও পরীক্ষা করা হত। ১৯২০-এর দশকে বিশ্বব্যাপী কনডমের বিক্রি দ্বিগুণ হয়ে যায়।


title: কনডম

text: ১৮৪৪ সালে চার্লস গুডইয়ার তাপপ্রয়োগ করে রবারে গন্ধক মিশিয়ে তা শক্ত করার প্রক্রিয়াটির পেটেন্ট নেন। ১৮৫৫ সালে প্রথম রবার কনডম তৈরি হয়। অনেক দশক ধরে শিশ্নাকৃতি মণ্ডে কাচা রবার মাখিয়ে এবং তারপর রবারকে শোধন করার জন্য মণ্ডটিকে রাসায়নিক দ্রবণে ডুবিয়ে কনডম প্রস্তুত করা হত। ১৯১২ সালে জুলিয়াস ফ্রম নামে এক জার্মান কনডম উৎপাদনের একটি নতুন কৌশল আবিষ্কার করেন: তিনি কাচা রবারের দ্রবণে কাচের মণ্ড ডুবিয়ে কনডম উৎপাদন শুরু করেন। "সিমেন্ট ডিপিং" নামে পরিচিত এই পদ্ধতিতে রবারকে তরল করতে তার সঙ্গে গ্যাসোলিন বা বেনজিন মেশাতে হত।


title: কনডম

text: জলাভেদ্য রবার তরুক্ষীর কনডম আবিষ্কৃত হয় ১৯২০ সালে। সিমেন্ট-ডিপড রবার কনডমের তুলনায় তরুক্ষীর কনডম উৎপাদন প্রক্রিয়া ছিল অনেক সহজ। রবার কনডম ঘষে ঘষে মসৃণ করতে হত। তাছাড়া গ্যাসোলিন ও বেনজিনের বদলে তরুক্ষীর কনডম উৎপাদনে জল ব্যবহারের ফলে কনডম কারখানায় আগুন জ্বালানোর সমস্যার সমাধান হয়। ব্যবহারকারীর ক্ষেত্রেও তরুক্ষীর কনডম অনেক বেশি কার্যকরী: এগুলি রবার কনডমের তুলনায় অনেক শক্ত অথচ পাতলা। ব্যবহার না করা অবস্থায় এগুলি পাঁচ বছর পর্যন্ত রেখে দেওয়া যায়; যেখানে রবার কনডম রাখা যায় মাত্র তিন মাস।


title: কনডম

text: ১৯২০-এর দশক পর্যন্ত সকল প্রকার কনডমই অর্ধদক্ষ শ্রমিকদের দ্বারা হাতে তৈরি হত। কিন্তু এই দশকে যন্ত্রের মাধ্যমে কনডম উৎপাদন শুরু হয়। ১৯৩০ সালে প্রথম সম্পূর্ণ যন্ত্রচালিত কনডমের পেটেন্ট নেওয়া হয়। ফলত, বড়ো বড়ো কনডম প্রস্তুতকারী সংস্থাগুলিই কনডম উৎপাদন চালিয়ে যেতে থাকে, ছোটোখাটো সংস্থাগুলি ব্যবসা গুটিয়ে নেয়। তরুক্ষীর কনডমের চেয়ে অনেক বেশি দামী স্কিন কনডমের বাজারও ছোটো হয়ে আসে।


title: কনডম

text: ১৯৩০ সালে অ্যাংলিকান চার্চের ল্যামবেথ কনফারেন্সে বিবাহিত দম্পতির ক্ষেত্রে জন্মনিরোধক ব্যবহারে অনুমোদন জানানো হয়। ১৯৩১ সালে মার্কিন যুক্তরাষ্ট্রের ন্যাশানাল কাউন্সিল অফ চার্চেস একটি অনুরূপ বক্তব্য জানায়। রোমান ক্যাথলিক চার্চ এর প্রতিক্রিয়ায় "Casti Connubii" নামে একটি এনসাইক্লিকাল (সমগ্র বিশ্বে রোমান ক্যাথলিক বিশপদের প্রেরিত পোপের চিঠি) জারি করে সকল প্রকার জন্মনিরোধ ব্যবহারের বিরুদ্ধে রোমান ক্যাথলিক চার্চের কড়া অবস্থানের কথা জানিয়ে দেওয়া হয়। এই চার্চ অদ্যাবধি এই অবস্থান থেকে সরে আসেনি।


title: কনডম

text: ১৯৩০-এর দশক থেকেই কনডমের উপর থেকে আইনি বিধিনিষেধ শিথিল করা হতে থাকে। তবে ফ্যাসিবাদী ইতালি ও নাৎসি জার্মানিতে কনডমের উপর বিধিনিষেধ বৃদ্ধি করা হয় (যদিও রোগ প্রতিরোধে কনডমের ব্যবহার তখনও অনুমোদিত ছিল)। মহামন্দার সময় স্‌ক্মিডের কনডম জনপ্রিয়তা অর্জন করে। স্‌ক্মিড সিমেন্ট-ডিপিং পদ্ধতিতে কনডম প্রস্তুত করত। তরুক্ষীর কনডমের তুলনায় এই জাতীয় কনডমে দুটি অধিক সুবিধা পাওয়া যেত। প্রথমত, সিমেন্ট-ডিপড কনডমের সঙ্গে তৈলমিশ্রিত ল্যুব্রিকেন্ট ব্যবহার করা যেত; এবং দ্বিতীয়ত পুরনো রবারের কনডম পুনর্ব্যবহারযোগ্য ছিল, যা সেই মন্দার বাজারে অনেকের ক্ষেত্রে আর্থিকভাবে সুবিধাজনক প্রতিপন্ন হয়। ১৯৩০-এর দশকে মানের দিকটিতেও গুরুত্ব দেওয়া শুরু হয়। মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন সেদেশে বিক্রিত কনডমের মান নিয়মিত করতে শুরু করে।


title: কনডম

text: দ্বিতীয় বিশ্বযুদ্ধ চলাকালীন কনডম শুধুমাত্র মার্কিন সামরিক বাহিনীর সেনা জওয়ানদের মধ্যে বিতরণই করা হয় না, বরং চলচ্চিত্র, পোস্টার ও লেকচারের মাধ্যমে কনডমের ব্যবহারকে উৎসাহিত করা হতে থাকে। ইউরোপীয় ও এশীয় সকল পক্ষের সামরিক বাহিনীগুলি যুদ্ধ চলাকালীন আগাগোড়াই সেনাবাহিনীতে কনডমের সরবরাহ অব্যাহত রেখেছিল। এমনকি জার্মানিতে ১৯৪১ সালে সকল নাগরিকের কনডম ব্যবহার নিষিদ্ধ হয়ে গেলেও, সেনা জওয়ানদের কনডম ব্যবহারে ছাড় দেওয়া হয়। অন্যদিকে কনডম সহজলভ্য ছিল বলে সেনারা যৌনসংগম ছাড়াও অন্যান্য কাজে কনডম ব্যবহার করতে শুরু করে। এই রকম কিছু ব্যবহার অদ্যাবধি প্রচলিত রয়েছে।


title: কনডম

text: যুদ্ধের পরেও কনডমের বিক্রি বাড়তে থাকে। ১৯৫৫-১৯৬৫ সময়কালের মধ্যে আমেরিকার প্রজননশীল জনসংখ্যার ৪২ শতাংশই জন্মনিয়ন্ত্রণের জন্য কনডমের উপর নির্ভর করতেন। ১৯৫০-১৯৬০ সময়কালের মধ্যে ব্রিটেনে ৬০ শতাংশ বিবাহিত দম্পতি কনডম ব্যবহার করতেন। ১৯৬০ সালে বাজারে আসার সঙ্গে সঙ্গে জন্মনিয়ন্ত্রণ বড়ি জন্মনিয়ন্ত্রণের সর্বাপেক্ষা জনপ্রিয় পন্থায় পরিণত হয়। কিন্তু কনডম শক্তিশালী দ্বিতীয় বিকল্প হয়ে থেকেই যায়। মার্কিন যুক্তরাষ্ট্রের এজেন্সি ফর ইন্টারন্যাশানাল ডেভেলপমেন্ট উন্নয়নশীল দেশগুলিকে "বিশ্ব জনসংখ্যা বৃদ্ধি সমস্যা" সমাধানার্থে কনডম ব্যবহারের দিকে ঠেলে দিতে থাকে। ১৯৭০ সালের মধ্যে ভারতে লক্ষাধিক কনডম প্রতি বছর ব্যবহৃত হতে থাকে। (সাম্প্রতিক দশকগুলিতে এই সংখ্যা বৃদ্ধি পেয়েছে: ২০০৪ সালে ভারত সরকার পরিবার পরিকল্পনা ক্লিনিকে বিতরণার্থে ১.৯ বিলিয়ন কনডম ক্রয় করে।)


title: কনডম

text: ১৯৬০ ও ১৯৭০-এর দশকে মানের ব্যাপারে কড়াকড়ি করা হয়। কনডম ব্যবহারের ক্ষেত্রে আইনি বাধাগুলিও বহুলাংশে অপসারিত হয় এই সময়। ১৯৭৮ সালে আয়ারল্যান্ডে প্রথম আইনসম্মত কনডম বিক্রি হয়। অবশ্য কনডমের বিজ্ঞাপনের ক্ষেত্রে আইনি বাধা কিছু থেকেই যায়। ১৯৫০-এর দশকের শেষভাগে আমেরিকার ন্যাশানাল অ্যাসোসিয়েশন অফ ব্রডকাস্টার্স জাতীয় টেলিভিশনে কনডমের বিজ্ঞাপনের উপর নিষেধাজ্ঞা জারি করে; এই নীতি ১৯৭৯ সাল পর্যন্ত বজায় ছিল।


title: কনডম

text: ১৯৮০-এর দশকে জানা যায় যে এইডস একটি যৌনব্যাধিও হতে পারে। এরপর থেকেই এইচআইভি প্রতিরোধকল্পে কনডমের ব্যবহারকে উৎসাহিত করা হতে থাকে। কিছু রাজনৈতিক, ধর্মীয় ও অন্যান্য ব্যক্তিত্বের বিরোধিতা সত্ত্বেও মার্কিন যুক্তরাষ্ট্র ও ইউরোপে জাতীয়স্তরে কনডম ব্যবহারকে উৎসাহ দিতে প্রচারাভিযান চালানো হতে থাকে। এই সকল প্রচারাভিযানের ফলে কনডমের ব্যবহার বৃদ্ধি পায়।


title: কনডম

text: ক্রমবর্ধমান চাহিদা ও বৃহত্তর সামাজিক স্বীকৃতির ফলে বিভিন্ন ধরনের পাইকারে দোকানে কনডম বিক্রি শুরু হয়ে যায়। এই সব দোকানের মধ্যে সুপারমার্কেট ও ওয়াল-মার্টের মতো ডিসকাউন্ট ডিপার্টমেন্ট স্টোর বিশেষভাবে উল্লেখযোগ্য। ১৯৯৪ সাল পর্যন্ত কনডমের ব্যবহার বাড়তে থাকে। এরপরই গণমাধ্যমগুলি এইডস রোগাক্রান্তের সংখ্যাহ্রাসের দিকে সকলের দৃষ্টি আকর্ষণ করে। এরপরই রোগ প্রতিরোধক হিসেবে কনডমের ব্যবহার আকস্মিকভাবে হ্রাস পায়। এই ঘটনাকে "নিরোধ অবসাদ" বা "কনডম অবসাদ" বলে উল্লেখ করা হয়। পর্যবেক্ষকগণ ইউরোপ ও উত্তর আমেরিকা উভয় অঞ্চলেই এই কনডম অবসাদের ঘটনাটি প্রত্যক্ষ করেছেন। এরপর থেকেই কনডম উৎপাদকগণ তাদের বিজ্ঞাপনের সুর বদলে ভয়াল বিজ্ঞাপনের বদলে মজার বিজ্ঞাপন প্রচার করতে থাকে। এরপর কনডমের বাজারে কিছু নতুন উন্নতির ঘটনা ঘটে। ১৯৯০-এর দশকে ড্যুরেক্স কনডমের উৎপাদক সংস্থা অবন্তী নামের ব্র্যান্ডে প্রথম পলিআরথিন কনডম বাজারে ছাড়ে। ২০০৩ সালে দেফিট নামে প্রথম কাস্টম সাইজ-টু-ফিট কনডম বাজারে আসে। মনে করা হচ্ছে সারা বিশ্ব কনডমের ব্যবহার বাড়তেই থাকবে। একটি সমীক্ষার মতে ২০১৫ সালে উন্নয়নশীল দেশগুলির ১৮.৬ বিলিয়ন কনডম প্রয়োজন হবে। বর্তমানে কনডম আধুনিক সমাজের একটি অবিচ্ছেদ্য অঙ্গে পরিণত হয়েছে।


title: কনডম

text: ২০১০ সালের মার্চ মাসে সুইজারল্যান্ড সরকার ঘোষণা করেছে যে তারা ১২-১৪ বছরের ছেলেদের জন্য ছোটো আকারের কনডম প্রস্তুত করবে। এই কনডমের নাম রাখা হয়েছে হটশট। সেদেশের সরকারি গবেষণা থেকে দেখা গেছে, বারো থেকে চোদ্দো বছর বয়সী ছেলেরা যৌনসংগমের সময় যথেষ্ট পরিমাণে প্রতিরোধক ব্যবহারের সুযোগ পায় না। একটি প্রমাণ আকারের কনডমের ব্যাস ২ ইঞ্চি (৫.২ সেন্টিমিটার); কিন্তু হটশটের ব্যাস ১.৭ ইঞ্চি (৪.৫ সেন্টিমিটার)। তবে উভয় প্রকার কনডমের দৈর্ঘ্য একই থাকবে – ৭.৪ ইঞ্চি (১৯ সেন্টিমিটার)। একটি জার্মান সমীক্ষায় দেখা গেছে ১২,৯৭০ জন ১৩ থেকে ২০ বছর বয়সীদের দলে এক চতুর্থাংশেরই বক্তব্য প্রমাণ আকারের কনডম বেশ বড়ো। অন্যদিকে সুইজারল্যান্ডের সরকারি গবেষণা ও বাসেল বিশ্ববিদ্যালয়ের সেন্টার ফর ডেভেলপমেন্ট পারসোন্যালিটি সাইকোলজির গবেষণা পত্রের ভিত্তিতে পরিবার পরিকল্পনা গোষ্ঠীগুলি এবং সুইস এইডস ফেডারেশন হটশট উৎপাদনের সপক্ষে প্রচার চালায়।


title: কনডম

text: "কনডম" শব্দটি প্রথম ব্যবহৃত হয় অষ্টাদশ শতাব্দীর প্রথম ভাগে। এর বুৎপত্তি অজ্ঞাত। লোকবিশ্বাস অনুযায়ী, কনডমের আবিষ্কার ও নামকরণ করেছিলেন "ডাঃ কনডম" বা "আর্ল অফ কনডম" নামে রাজা দ্বিতীয় চার্লসের এক সহকারী। তবে উক্ত নামের কোনো ব্যক্তির অস্তিত্ব সম্পর্কে কোনো ঐতিহাসিক তথ্যপ্রমাণ পাওয়া যায় না। তাছাড়া রাজা দ্বিতীয় চার্লসের সিংহাসনে আরোহণের প্রায় একশো বছর আগেই কনডমের ব্যবহার প্রচলিত হয়েছিল।


title: কনডম

text: বিভিন্ন লাতিন শব্দ থেকে "কনডম" শব্দটির বুৎপত্তি সম্ভাবনার কথা বলা হয়ে থাকে। এই শব্দগুলি হল: "condon" (পাত্র), "condamina" (বাড়ি), ও "cumdum" (আচ্ছাদন বা বাক্স)। কেউ কেউ মনে করেন ইতালীয় শব্দ "guantone" থেকে শব্দটির ব্যুৎপত্তি; উল্লেখ্য "guantone" শব্দটি আবার "guanto" শব্দ থেকে ব্যুৎপন্ন যার অর্থ গ্লাভস। ১৯৮১ সালে উইলিয়াম ই. ক্রুক একটি নিবন্ধে লেখেন, ""As for the word 'condom', I need state only that its origin remains completely unknown, and there ends this search for an etymology."" আধুনিক অভিধানগুলিতেও শব্দটির বুৎপত্তি স্থলে "অজ্ঞাত" কথাটি লেখা হয়।


title: কনডম

text: কনডম বোঝাতে অন্যান্য শব্দও ব্যবহৃত হয়ে থাকে। উত্তর আমেরিকায় কনডমকে সাধারণত " prophylactics" বা "rubbers" বলা হয়। ব্রিটেনে কখনও কখনও একে "French letters"-ও বলা হয়। তাছাড়া কনডম অনেক সময় উৎপাদক সংস্থার নামেও পরিচিতি লাভ করে।


title: কনডম

text:
প্রত্যেক কনডমের অগ্রভাগে একটি আধার স্ফীতাংশ বিদ্যমান। এর ফলে রেতঃস্খলনের পর কনডমে বীর্য ধরে রাখতে সুবিধা হয়। কনডম অতিবৃহৎ থেকে আরামদায়ক – বিভিন্ন আকারের হতে পারে। যৌনসঙ্গীর কামোত্তেজনা বৃদ্ধির জন্য কনডমে আবরণভাগেও নানা বৈচিত্র্য আনা হয়ে থাকে। পুরুষাঙ্গ প্রবেশের সুবিধার জন্য কনডমের সঙ্গে ল্যুব্রিকেন্টও ব্যবহার করা হয়। ফ্লেভার্ড বা স্বাদযুক্ত কনডম মূলত মৌখিক যৌনতার জন্য ব্যবহৃত হয়। আগেই বলা হয়েছে, অধিকাংশ কনডম তরুক্ষীরে নির্মিত হয়, তবে পলিআরথিন ও ল্যাম্বস্কিন নির্মিত কনডমও সুলভ।
তরুক্ষীর বা ল্যাটেক্সের স্থিতিস্থাপকতা অসাধারণ: এর প্রসারণ ক্ষমতা ৩০ এমপিএ, এবং ভাঙার আগে এটিকে ৮০০ শতাংশ পর্যন্ত টেনে বাড়ানো যায়। ১৯৯০ সালে আন্তর্জাতিক মান সংস্থা কনডম উৎপাদনের মান নির্ধারিত করে দেয় (আইএসও ৪০৭৪, ন্যাচারাল ল্যাটেক্স রাবার কনডম)। ইউরোপীয় ইউনিয়ন অবশ্য ইউরোপীয় মান কমিটি নির্ধারিত মানই অনুসরণ করে (ডাইরেক্টিভ ৯৩/৪২/ইইসি কনসার্নিং মেডিক্যাল ডেভাইসেস)। প্রত্যেক ল্যাটেক্স কনডমে ছিদ্র সৃষ্টির সম্ভাবনা বিদ্যুতের মাধ্যমে পরীক্ষা করা হয়। পরীক্ষায় পাস করলে তবেই সেই কনডমকে গুটিয়ে মোড়কবন্দী করা হয়। এছাড়া কনডমের প্রত্যেক ব্যাচের একটি অংশের জলের লিক ও হাওয়ায় ফেটে যাওয়ার সম্ভাবনা পরীক্ষা করে দেখা হয়।


title: কনডম

text: নানা সুবিধার জন্য ল্যাটেক্স এখন কনডম প্রস্তুতির জনপ্রিয়তম উপাদান। তবে এর কিছু সীমাবদ্ধতাও আছে। পেট্রোলিয়াম জেলির মতো তেলভিত্তিক ল্যুব্রিকেন্টে তেল থাকার জন্য ল্যাটেক্স কনডম ফেটে যাওয়ার বা তার স্থিতিস্থাপকতা নষ্ট হয়ে যাওয়ার সম্ভাবনা থাকে। তাছাড়া ল্যাটেক্স ব্যবহারে ল্যাটেক্স অ্যালার্জিও দেখা দিতে পারে। এই জন্য কনডম উৎপাদনে অন্যান্য উপাদানও ব্যবহৃত হয়। ২০০৯ সালের মে মাসে মার্কিন ফুড অ্যান্ড ড্রাগ অ্যাডমিনিস্ট্রেশন ভাইটেক্স তরুক্ষীর নির্মিত কনডম উৎপাদনে অনুমোদন জানিয়েছে। এই জাতীয় তরুক্ষীর ৯০ শতাংশ অ্যালার্জি-উৎপাদক প্রোটিন অপসারিত করে। সিনথেটিক ল্যাটেক্স বা পলিআইসোপ্রিন নির্মিত অ্যালার্জিন-মুক্ত কনডমও সুলভ।


title: কনডম

text: অ-তরুক্ষীর কনডমগুলির মধ্যে পলিআরথিন-নির্মিত কনডমগুলি সর্বাপেক্ষা সুলভ। এছাড়া অ্যাট-১০ রেসিন-এর মতো অন্যান্য সিনথেটিক উপাদানেও কনডম তৈরি হয়ে থাকে। সাম্প্রতিককালে পলিআইসোপ্রিন দিয়েও কনডম তৈরি হচ্ছে।


title: কনডম

text: পলিইউরোথিন কনডমের ল্যাটেক্স কনডমের মতোই চওড়া ও মোটা হয়। অধিকাংশ পলিআরথিন কনডম ০.০৪-০.০৭ মিলিমিটার মোটা হয়ে থাকে। মহিলাদের কনডমের উপাদান হিসেবেও পলিআরথিন ব্যবহৃত হয়।


title: কনডম

text: বেশ কয়েকটি ক্ষেত্রবিচারে পলিআরথিন ল্যাটেক্সের তুলনায় অনেক বেশি ভাল: ল্যাটেক্সের তুলনায় এটি অধিক পরিমাণে তাপ সহ্য করতে পারে, পলিআরথিন তাপমাত্রা বা অতিবেগুনি রশ্মির প্রতি ল্যাটেক্সের মতো সংবেদনশীল নয়। তাই এর ব্যবহার না করা অবস্থায় এটি রেখে দেওয়ার ক্ষেত্রে খুব একটা সাবধানী না হলেও চলে। এই অবস্থায় এই কনডম অনেক বেশি দিন রেখে দেওয়া যায়। এছাড়া এটি তেলভিত্তিক ল্যুব্রিকেন্টের সঙ্গে ব্যবহার করা যায়; এটি ল্যাটেক্সের তুলনায় কম অ্যালার্জিক এবং এর কোনো দুর্গন্ধ নেই। এই কনডমের এইচআইভি প্রতিরোধ ক্ষমতা ল্যাটেক্স কনডমের সমরূপ। এই কারণে এইচআইভি প্রতিরোধে এই কনডম মার্কিন ফুড অ্যান্ড ড্রাগ অ্যাডমিনিস্ট্রেশনের অনুমোদন পেয়েছে।


title: কনডম

text: যদিও পলিআরথিন কনডম ল্যাটেক্স কনডমের তুলনায় কম স্থিতিস্থাপক এবং এই কনডমের ফেটে যাওয়ার সম্ভাবনা অনেক বেশি থাকে। তাছাড়া পলিআরথিন কনডমের দামও বেশি।


title: কনডম

text: পলিআইসোপ্রিন প্রাকৃতিক রবার ল্যাটেক্সেরই সিনথেটিক সংস্করণ। এর দাম আরও বেশি। এতে ল্যাটেক্সের কিছু গুণ পাওয়া যায় (যেমন এটি অনেক নরম ও পলিআরথিন কনডমের তুলনায় বেশি স্থিতিস্থাপক)। এছাড়া ল্যাটেক্স অ্যালার্জিসৃষ্টিকারী প্রোটিনগুলিও এতে নেই।


title: মার্কণ্ডেয়

text: মার্কণ্ডেয় (সংস্কৃত: मार्कण्‍डेय) ছিলেন একজন প্রাচীন হিন্দু ঋষি। তিনি ঋষি ভৃগুর বংশে জাত। মার্কণ্ডেয় শিব ও বিষ্ণু উভয় দেবতারই এক বিশিষ্ট ভক্ত। একাধিক পুরাণে তাঁর উল্লেখ রয়েছে। "মার্কণ্ডেয় পুরাণ" ঋষি মার্কণ্ডেয় ও জৈমিনীর কথোপকথনের আকারে রচিত। "ভাগবত পুরাণ"-এরও কিয়দংশ মার্কণ্ডেয়র কথোপকথন ও প্রার্থনার সংকলন। "মহাভারত"-এও মার্কণ্ডেয়ের উল্লেখ রয়েছে। সকল মূল শাখার হিন্দু সম্প্রদায়গুলির কাছেই মার্কণ্ডেয় এক শ্রদ্ধেয় ঋষি।


title: মার্কণ্ডেয়

text: বর্তমানে উত্তরাখণ্ডের উত্তরকাশী জেলায় যমুনোত্রী মন্দিরের ট্রেকিং রুটে মার্কণ্ডেয় তীর্থ নামে একটি স্থান অবস্থিত। লোকবিশ্বাস অনুযায়ী এখানেই মার্কণ্ডেয় তাঁর "মার্কণ্ডেয় পুরাণ" গ্রন্থখানি রচনা করেছিলেন।


title: মার্কণ্ডেয়

text: ঋষি মার্কণ্ডেয় সম্পর্কে প্রচলিত জনপ্রিয় উপাখ্যানটি নিম্নরূপ:


title: মার্কণ্ডেয়

text: মৃকণ্ডু ঋষি ও তাঁর পত্নী মরুদবতী পুত্রকামনায় শিবের আরাধনা করেন। তাঁদের তপস্যায় তুষ্ট হয়ে শিব তাঁদের সম্মুখে উপস্থিত হন। তিনি জিজ্ঞাসা করেন, তাঁরা কেমন পুত্র চান – দীর্ঘজীবী মূর্খ পুত্র না ক্ষণজীবী জ্ঞানী পুত্র। মৃকণ্ডু ঋষি ক্ষণজীবী জ্ঞানী পুত্রই চান। জন্ম হয় মার্কণ্ডেয়ের।


title: মার্কণ্ডেয়

text:
মার্কণ্ডেয়ের আয়ু ছিল মাত্র ষোলো বছরের। সে ছিল শিবের ভক্ত। ষোড়শ বছরে পদার্পণ করার পর যখন তার মৃত্যুকাল আসন্ন, তখন সে একটি শিবলিঙ্গ গড়ে পূজায় বসে। যম তাকে নিয়ে যেতে এলে সে সেই শিবলিঙ্গ ছেড়ে যেতে অস্বীকার করে। যম তাঁর রজ্জু দিয়ে মার্কণ্ডেয়কে বন্ধন করলে, মার্কণ্ডেয় শিবলিঙ্গটিকে আঁকড়ে ধরে এবং শিবের কাছে সাহায্য প্রার্থনা করতে থাকে। ভক্তবৎসল শিব ভক্তের দুর্দশা দেখে শিবলিঙ্গ থেকে আবির্ভূত হন। ক্রুদ্ধ শিব আক্রমণ করেন যমকে। যম পরাভূত হন এবং মার্কণ্ডেয়ের উপর তাঁর দাবি ত্যাগ করে ফিরে যান। শিব যমকে পরাজিত করে "মৃত্যুঞ্জয়" নামে পরিচিত হন। শিবের বরে মার্কণ্ডেয় অমরত্ব লাভ করেন।
"মহামৃত্যুঞ্জয় মন্ত্র" মার্কণ্ডেয়ের রচনা মনে করা হয়। তামিলনাড়ুর তিরুক্কদাভুর মন্দিরে শিবের যমবিজয়ের ধাতুচিত্র রয়েছে। "নৃসিংহ পুরাণ" গ্রন্থেও একই প্রকার একটি কাহিনির উল্লেখ পাওয়া যায়। তবে এই কাহিনি অনুযায়ী, মার্কণ্ডেয় কর্তৃক "মৃত্যুঞ্জয় মন্ত্র" পাঠের পর বিষ্ণু যমের হাত থেকে মার্কণ্ডেয়কে রক্ষা করেছিলেন।


title: মার্কণ্ডেয়

text: "ভাগবত পুরাণ" গ্রন্থে উল্লিখিত কাহিনি অনুসারে, সমগ্র বিশ্ব জলময় হলে মার্কণ্ডেয় বিষ্ণুর স্তব করে তাঁকে উদ্ধার করার আবেদন জানান। বিষ্ণু পাতায় ভাসমান একটি বালকের বেশ ধরে এসে তাঁকে বলেন যে তিনিই "সময়" ও "মৃত্যু"। বালক ঋষিকে অনুরোধ করেন যে তিনি যেন নিজেকে ক্রমবর্ধমান জলরাশি থেকে উদ্ধার করতে বালকের মুখে প্রবেশ করেন। বালকের উদরে প্রবেশ করে সেখানে মার্কণ্ডেয় সেখানে বিশ্বচরাচর, সপ্তলোক ও সপ্ত মহাসমুদ্রের উপস্থিতি দেখতে পান। সকল পর্বত, রাজ্য ও জীব সেখানে বিদ্যমান ছিল। উদভ্রান্ত হয়ে মার্কণ্ডেয় বিষ্ণুর স্তব করতে থাকেন। সেই মুহুর্তেই বালকের মুখের বাইরে বেরিয়ে আসেন। বিষ্ণু তাঁর সম্মুখে আবির্ভূত হয়ে তাঁকে বর দেন। মার্কণ্ডেয় বালকরূপী বিষ্ণুর উদরে এক হাজার বছর কাটিয়েছিলেন। সেখানেই তিনি "বালমুকুন্দাষ্টকম্" স্তোত্র রচনা করেন।


title: মার্কণ্ডেয়

text: শাক্তধর্মের সর্বোচ্চ ধর্মগ্রন্থ "দেবীমাহাত্ম্যম্" "মার্কণ্ডেয় পুরাণ" গ্রন্থের অংশবিশেষ।